title: Marraskuun kansannousu

text: Kapinan aloituksena voidaan pitää suuriruhtinas Konstantin Pavlovitš Romanovin murhayritystä 29. marraskuuta 1830. Toimintaa tilanteen saralta oli suunnitellut useampi puolalainen salaseura, mutta toiminnassa ensin onnistui upseerikoululla toiminut seura. 29. marraskuuta joukko upseerikoulun oppilaita yritti murhata Konstantinin epäonnistuen kuitenkin yrityksessään. Heidän onnistui kuitenkin murhata kolme puolalaista kenraalia, joista kaksi tapettiin tahallisesti liiasta venäläismielisyydestä. Kolmas sai surmansa vahingossa.


title: Marraskuun kansannousu

text: Murhayrityksen jälkeen salaliittolaiset yrittivät vallata Varsovan varuskunnan asevaraston, missä onnistuttiinkin kun heihin liittyi kaupunkilaisia. Seuraavana päivänä koko Varsova oli kapinallisten hallussa. Konstantin pakeni Varsovasta kapinan laajettua. Kapinan jatko oli epävarma siihen asti, kun kenraali Józef Chłopicki julistautui diktaattoriksi. Keisari Nikolai päätti puolestaan käyttää Puolaan Hollantiin menoa varten koottua siirtoarmeijaa puolalaisia vastaan. Tämä johti osaltaan vastarinnan tiivistymiseen. 25. tammikuuta 1831 sejm julisti, että Nikolai oli menettänyt Puolan valtaistuimen. Chłopicki luopui diktaattorin asemastaan ja tilalle tuli Adam Czartoryskin johtama sejmille uskollinen hallitus.


title: Marraskuun kansannousu

text: Suoranainen sota puolalaisten ja venäläisten välillä alkoi vuoden 1831 helmikuussa ja se kesti lokakuuhun. Venäjän armeijalla oli kaksinkertainen määräylivoima puolalaisiin nähden, mutta toisaalta Puolan armeija oli hyvin koulutettu ja se saattoi taistella sitä tukevan väestön seassa. Kansannousu levisi myös Liettuaan ja entiselle Puolan itäalueelle Latgaleen. Puolalaiset yrittivät vedota Venäjän mahdollisiin vallankumouksellisiin. Niinpä sejmin ilmoitus Nikolain valtaistuimen menetyksestä oli ajoitettu dekabristien teloittamisen viisivuotispäivälle. Merkittävää apua ei kuitenkaan saatu Venäjän kapinallisilta. Kulttuuripiireiltäkään ei saatu tukea, sillä esimerkiksi tuon ajan Venäjän johtava runoilija Aleksandr Puškin tuomitsi puolalaisten toimet. Apua yritettiin saada myös Ranskasta ja Britanniasta, mutta konkreettisin tuki rajoittui mielenilmaisuihin, kuten ranskalaiseen runoon La Varsovienne. Lisäksi esimerkiksi "Eau de Colognea" eli kölninvettä myytiin nimellä "Eau de Pologne". Kapinaliike radikalisoitui vuoden 1831 kesästä lähtien ja lopulta valtaan oli noussut uusi diktaattori Jan Krukowiecki. Venäläiset sotajoukot kukistivat lopulta kapinan päällikkönsä sotamarsalkka Ivan Paskevitšin johdolla.


title: Marraskuun kansannousu

text: Kapinan jälkeen Puolan käskynhaltijaksi nousi venäläisiä johtanut Ivan Paskevitš. Puolan autonomia korvattiin vuonna 1832 voimaan tulleella orgaanisella statuutilla, joka takasi Puolalle Suomen kaltaisen itsehallinnon. Kuitenkin jo vuonna 1833 maahan julistettiin poikkeustila, joka jatkui seuraavat 20 vuotta. Tällöin suljettiin Varsovan ja Vilnan yliopistot ja Puolan oma armeija lakkautettiin. Kapinan johdosta jaettiin 200–300 kuolemantuomiota, joista suurin osa annettiin poissaoleville. Lisäksi yli 3 000 tilaa takavarikoitiin ja 45 000 perhettä pakkosiirettiin Venäjän sisäosiin. Varsovan pohjoispuolelle rakennettiin Aleksanterin sitadelli -linnoitus ja kuuluisaksi tullut paviljonki numero 10 poliittisille vangeille. Kapinan seurauksena Puolasta lähti yli 10 000 pakolaista, joista suurin osa suuntasi Ranskaan, Saksaan ja Italiaan. Pakolaisten joukossa alkoi poliittinen toiminta, jonka keskuksena oli Hôtel Lambert Pariisissa. Puolalaisia taisteli myöhemmin useissa eri vapaussodissa Saksassa, Italiassa ja Balkanilla, sekä Pariisin kommuunin taisteluissa. Puolan kapinan voidaan nähdä myös pelastaneen Belgian itsenäisyyden, kun kapina sitoi Venäjän siirtoarmeijan Puolaan.


title: Frigyes Turán

text: Frigyes Turán (s. 10. tammikuuta 1974 Budapest) on unkarilainen ralliautoilija. Kilpailtuaan pitkään kotimaansa ralleissa, hän osallistui neljään WRC-kilpailuun kaudella 2010. Hän ajoi kahdeksanneksi Bulgarian rallissa saavuttaen 4 pistettä. Espanjan rallissa hän oli seitsemäntenä, mutta joutui keskeyttämään 13 erikoiskokeella kolarin seurauksena.


title: Ca-luokka

text: Ca-luokka oli Britannian Kuninkaallisen laivaston hävittäjäluokka, jonka muodostivat vuoden 1942 hätäohjelman () kahdeksan hävittäjää. Luokan alukset muodostivat aluksi saattuepalveluksessa niin kutsutun 11. Hätälaivueen (). Luokka on myös ensimmäinen viidestä niin kutsutun C-luokan alaluokasta.


title: Ca-luokka

text: Alukset olivat toisinto U-luokan hävittäjistä, mutta niissä oli uudistettu tulenjohtojärjestelmä.


title: Jan Długosz

text: Jan Długosz (1415 Brzeźnica – 19. toukokuuta 1480 Krakova) oli puolalainen 1400-luvulla elänyt oman aikansa merkittävimpiin kuulunut historioitsija. Długoszin tärkeimpiä töitä oli 12-osainen "Historia Polonica" eli Puolan historia.


title: Jan Długosz

text: Długosz opiskeli nuorena liberaaleja taiteita Krakovan akatemiassa, mutta ei koskaan valmistunut opinnoistaan. Sittemmin hänestä tuli Krakovan arkkipiispan Zbigniew Oleśnickin oikea käsi. Arkkipiispa oli tuohon aikaan Puolan sijaishallitsija Jogailan poikien ollessa vielä alaikäisiä. Arkkipiispan kuoltua hänestä tuli kuningas Kazimierz IV:n luottamusmies. Kuninkaan alaisuudessa hän toimi muun muassa eri kirkon ja valtakunnan luottamustoimissa. Niiden töiden lisäksi hän toimi Kazimierzin poikien opettajana. Długosz tuotti myös historiallista kirjallisuutta pääteoksenaan 12-osainen Puolan historia. Hän valmisteli myös käsikirjoitusta "Banderia Prutenorum", joka käsitteli Tannenbergin taistelussa Saksalaiselta ritarikunnalta saatuja sotalippuja. Käsikirjoituksesta on saatu tietoja taistelun kulusta.


title: Vladimir Eštrekov

text: Vladimir Eštrekov (, s. 16. toukokuuta 1947) on venäläinen jalkapallovalmentaja ja entinen hyökkääjä. Tammikuusta kesäkuuhun 2011 hän toimi venäläisseura PFK Spartak Naltšikin päävalmentajana.


title: Vladimir Eštrekov

text: Eštrekov aloitti pelaajauransa PFK Spartak Naltšikin juniorijoukkueessa, mutta teki aikuisuransa debyytin FK Spartak Moskovassa kaudella 1965. Peliaika Moskovassa jäi kuitenkin niukaksi ja hän palasi jo seuraavana vuonna Naltšikiin, joka pelasi tuolloin Neuvostoliiton aluesarjan A-tasolla. Ura vei Eštrekovin takaisin Moskovaan jo 1968, tällä Dynamoon. Eštrekov edusti Neuvostoliiton sisäministeriön suojeluksessa ollutta seuraa kuusi kautta voittaen 1970 Neuvostoliiton cup-mestaruuden.


title: Vladimir Eštrekov

text: Kaudeksi 1974 Eštrekov siirtyi FK Dynamo Minskiin, josta palasi Moskovaan jo 1975. Tällä kertaa hän edusti FK Lokomotiv Moskovaa, jossa pelasi kolmen kauden ajan. Eštrekov lopetti uransa kauteen 1978 FK Dynamo Vologdassa.


title: Vladimir Eštrekov

text: Neuvostoliiton maajoukkueessa Eštrekov pelasi kaksi maaottelua vuonna 1971. Valmennusuransa Eštrekov aloitti FK Družba Maikopissa 1981. Kasvattajaseuransa Spartak Naltšikin peräsimeen Eštrekov siirtyi kaudeksi 1983. Hänen alaisuudessaan seura pelasi Neuvostoliiton toiseksi korkeimmalla sarjatasolla. Vuonna 1989 Eštrekov jätti seuran ja valmensi kahden vuoden ajan Algeriassa CS Constantinen joukkuetta.


title: Vladimir Eštrekov

text: Vuonna 1992 Eštrekov palasi Venäjälle ja aloitti FK Lokomotiv Moskovan apuvalmentajana. Hän toimi Juri Sjominin aisaparina aina huhtikuuhun 2005 saakka, jolloin Sjomin sai potkut tehtävistään. Eštrekov nousi päävalmentajaksi ja luotsasi seuran kauden päätteeksi liigassa kolmanneksi. Kaikkiaan Eštrekovin ja Sjomin aika oli Lokomotiville menestyksestä. Seura voitti liigamestaruuden kahdesti ja cupin neljästi. Kolmen parhaan ulkopuolelle Lokomotiv jäi vain kolme kertaa. Eurokentillä kaksikko luotsasi Lokomotivin kahdesti Cup-voittajien cupin välieriin.


title: Vladimir Eštrekov

text: Kauden 2005 jälkeen Eštrekov teki tilaa Slavoljub Muslinille ja siirtyi Lokomotivin urheilutoimenjohtajaksi toimien kaudella 2006 myös apulaisvalmentajana. Eštrekov jätti Lokomotivin kauden 2006 päätteeksi.


title: Vladimir Eštrekov

text: Kaudella 2009 Eštrekov teki paluun valmennustehtäviin FK MVD Rossii Moskovan peräsimessä, mutta seuran ajauduttua talousvaikeuksiin Eštrekov lähti seurasta.


title: Vladimir Eštrekov

text: Joulukuussa 2010 Eštrekov teki valmennussopimuksen Spartak Naltšikin kanssa. Kesäkuussa hän sai potkut.


title: Buried Alive

text: Buried Alive tarkoittaa seuraavia asioita:


title: Lezgi gazet

text: Lezgi gazet (Лезги газет) on on Venäjällä Dagestanin pääkaupungissa Mahatškalassa ilmestyvä lezginkielinen sanomalehti.


title: Lezgi gazet

text: Ensimmäinen lezginkielinen sanomalehti perustettiin vuonna 1928 nimellä "Tsiji dunja" (”Uusi maailma”). Vuonna 1931 se siirrettiin Mahatškalasta Ahtyn piirikeskukseen, jossa julkaistaan edelleen samannimistä paikallislehteä. Vuonna 1943 NKP:n Dagestanin aluekomitea perusti uuden lezginkielisen sanomalehden, joka sai nimen "Sotsializmdin paidah" (”Sosialismin lippu”). Vuodesta 1951 lähtien sitä julkaistiin venäjänkielisen "Dagestanskaja pravda" -lehden käännösversiona nimellä "Dagustandin pravda". Vuonna 1957 perustettiin itsenäinen "Kommunist" (”Kommunisti”) -lehti. 1970-luvun alussa se ilmestyi kolmesti viikossa 20 000 kappaleen painoksena. Nykyisen nimensä lehti sai vuonna 1991.


title: Lezgi gazet

text: Nykyään Lezgi gazet ilmestyy kerran viikossa A3-kokoisena ja 24-sivuisena. Painosmäärä oli vuoden 2008 alussa noin 9 000 kappaletta. Lehden teemoja ovat Dagestanin yhteiskuntaelämä sekä lezgien kulttuuri ja historia. Julkaisijoina toimivat tasavallan hallitus ja kansalliskokous. Päätoimittaja on Agariza Saidov.


title: Buried Alive (kappale)

text: "Buried Alive" on yhdysvaltalaisen Avenged Sevenfold -yhtyeen vuonna 2010 julkaisema kappale ja single. "Buried Alive" löytyy myös yhtyeen viidenneltä "Nightmare"-albumilta.


title: Jared Lee Loughner

text: Jared Lee Loughner (s. 10. syyskuuta 1988) on yhdysvaltalainen mies, joka ampui syksyllä 2010 demokraattista kongressiedustajaa Gabrielle Giffordsia päähän ja surmasi kuusi muuta ihmistä. Loughner oli suunnitellut tekoa ennakolta.


title: Jared Lee Loughner

text: Lougneria on sanottu häiriintyneeksi erakoksi, ja hänen näkemyksiään on luonnehdittu omalaatuisiksi. Loughner ei kuulunut teekutsuliikkeeseen, mutta hänen hallustaan on löydetty siihen liittyvää aineistoa. Loughner osti pistoolin marraskuussa 2010, vaikka hänet oli erotettu oppilaitoksestaan järjestyshäiriöiden takia ja muut oppilaat olivat varoittaneet hänen väkivaltaisuudestaan. Loughner oli hylätty kutsunnoissa, ja hänet on tuomittu huumeiden hallussapidosta.


title: Jared Lee Loughner

text: Poliisi pidätti ammuskelun jälkeen Loughnerin, joka yritti paeta paikalta. Poliisi uskoi, että Loughner saapui paikalle toisen henkilön kanssa. Tuojakssi paljastui kuitenkin myöhemmin taksikuski, joka oli etsinyt Loughneria, koska tämä ei maksanut taksimatkaa. Loughner oli hakenut ennen ampumavälikohtausta asevoimiin, mutta häntä ei ollut hyväksytty palvelukseen vuonna 2008. Loughnerin lempikirjoihin olivat kuuluneet muun muassa Adolf Hitlerin "Taisteluni" ja Karl Marxin "Kommunistisen puolueen manifesti".


title: Jared Lee Loughner

text: Loughnerilla oli käyttäjätunnus YouTube-palvelimella, jossa hänen käyttäjätunnuksensa oli nimellä "Classitup10". FBI ilmoitti tutkivansa kaikki Lougnerin YouTube-videot, internet-kirjoitukset ja mahdolliset sähköpostit, joita myös useissa uutisissa lainattiin. Joitakin tunteja ennen ammuskelutapausta, Loughnerin Myspace-sivuun oli päivitetty tekstit: "Hyvästi", ja hän oli sanonut ystävilleen: "Pyydän, älkää olko vihaisia minulle."


title: Jared Lee Loughner

text: Loughner ei saanut vapautusta takuita vastaan. 10. tammikuuta 2011 kaikki Tusconin tuomarit ilmoittivat jäävänsä oikeusprosessista estyneinä pois, ja seuraavana päivänä loput Arizonan liittovaltion tuomarit ilmoittivat jäävänsä estyneinä oikeusprosessista pois, syynä yhteydet edesmenneeseen tuomari John Rolliin. Tuomari Alex Kozinskin ohjeistamana oikeusprosessi siirrettiin San Diegon alueen tuomarin Larry Burnssin hoidettavaksi. Loughner tuotiin tuomari Lawrence Anderson eteen kuulemaan häntä koskevat syytteet 10. tammikuuta Sandra Day O’Connorin oikeussalissa. Tuomari kysyi Loughnerilta, että ymmärsikö tämä nostetut syytteet, ja Loughner vastasi ymmärtävänsä. Alustava kuulustelu määrättiin alkavaksi 24. tammikuuta 2011. Hän oli pidätettynä 13. tammikuuta lähtien "Federal Correctional Institution" -vankilassa Phoenixissä.


title: Jared Lee Loughner

text: Yhdysvaltain liittovaltio haastoi Loughnerin oikeuteen:


title: Jared Lee Loughner

text: Harvinaisempi, niin sanottu liittovaltion suuri valamiehistö (eng. "Federal Grand Jury") haastoi 20. tammikuuta 2011 Loughnerin alustavasti oikeuteen nostamalla kolme syytettä:


title: Jared Lee Loughner

text: Oikeudenkäyntiä lykättiin Loughnerin psyykkisten ongelmien vuoksi. Elokuussa 2012 Loughner tunnusti syyllisyytensä ja vältti sen vuoksi kuolemantuomion. 9. marraskuuta 2012 oikeus tuomitsi hänet seitsemään peräkkäiseen elinkautiseen sekä 140 vuoden vankeuteen. Rangaistuksessa ei ole mahdollisuutta päästä ehdonalaiseen vapauteen, eli Loughner viettää vankilassa loppuelämänsä.


title: Pyöräily kesäolympialaisissa 1952 – miesten tandem

text: Helsingin olympiakisojen miesten kahden kilometrin tandemajoon osallistui 14 paria eli 28 pyöräilijää. Kilpailu käytiin 28.–31. heinäkuuta 1952 Helsingin Velodromilla. Kilpailu oli pudotuskilpailu, jossa voittajat jatkoivat suoraan ja lisäksi ensimmäisen kierroksen hävinneet saivat keräilyerien kautta mahdollisuuden päästä kahdeksan parhaan joukkoon.


text: Ranska joutui luovuttamaan välieräajon Etelä-Afrikkaa ja pronssiajon Italiaa vastaan Le Normandin loukkaannuttua ja jouduttua sairaalaan aiemmin samana päivänä eräajossa sattuneen onnettomuuden vuoksi.


text: Keräilyerien tulokset


title: Leonid Krasin

text: Leonid Borisovitš Krasin (, 15. heinäkuuta 1870 Kurgan – 24. marraskuuta 1926 Lontoo) oli venäläinen ja neuvostoliittolainen poliitikko ja valtiomies.


title: Leonid Krasin

text: Leonid Krasin syntyi virkamiesperheeseen. Vuodesta 1887 lähtien hän opiskeli Pietarin teknologisessa instituutissa. Vuonna 1891 hänet erotettiin instituutista ja karkotettiin, minkä jälkeen hän työskenteli teknikkona ja insinöörinä Siperian radan rakennustyömaalla. Vuonna 1900 Krasin valmistui Harkovan teknologisesta instituutista ja työskenteli sen jälkeen Bakussa, Orehovo-Zujevossa ja Pietarissa.


title: Leonid Krasin

text: Krasin osallistui poliittiseen toimintaan vuodesta 1890 lähtien. Vuonna 1903 hänestä tuli Venäjän sosiaalidemokraattisen työväenpuolueen keskuskomitean jäsen. Vuonna 1908 hän matkusti ulkomaille ja luopui politiikasta. Vuosina 1912–1918 hän työskenteli Siemensin johtajana Moskovassa ja Pietarissa.


title: Leonid Krasin

text: Krasin palasi politiikkaan joulukuussa 1917. Hän osallistui Brest-Litovskin rauhanneuvotteluihin ja johti Berliiniin matkustanutta neuvostovenäläistä valtuuskuntaa. Vuonna 1918 hän toimi Venäjän kansantalousneuvoston jäsenenä sekä kaupan ja teollisuuden kansankomissaarina. Vuonna 1919 hän oli liikenneasiain kansankomissaari.


title: Leonid Krasin

text: Joulukuussa 1919 Krasin johti Neuvosto-Venäjän valtuuskuntaa Viron kanssa käydyissä Tarton rauhansopimusneuvotteluissa. Vuosina 1920–1923 hän työskenteli ulkomaankaupan kansankomissaarina ja Neuvosto-Venäjän Britannian-lähettiläänä osallistuen Genovan ja Haagin konferensseihin. Vuonna 1924 hän toimi Neuvostoliiton lähettiläänä Ranskassa ja vuodesta 1925 Britanniassa. Vuosina 1924–1926 hän oli NKP(b):n keskuskomitean jäsen.


title: Leonid Krasin

text: Krasin on haudattu Punaiselle torille Kremlin muurin viereen.


title: Batulo Essak

text: Batulo Essak Mohamed (s. 16. huhtikuuta 1967 Mogadishu) on somalialaissyntyinen kätilö ja terveydenhoitaja sekä vihreiden Vantaan kaupunginvaltuutettu kaudella 2005–2008.


title: Batulo Essak

text: Essak syntyi Mogadishussa vanhempiensa esikoisena. Perheen isä siirtyi diplomaattiuralle vuonna 1976 ja muutti työnsä mukana Mosambikiin, Moskovaan ja Etiopiaan. Perheen sihteeriäiti kantoi päävastuun lapsista. Vanhemmat kannustivat Batuloa opiskelemaan, ja valmistuttuaan ylioppilaaksi Mogadishussa vuonna 1985 Essak muutti Neuvostoliittoon opiskelemaan Moskovan lääketieteelliseen instituuttiin. Hän valmistui kätilöksi vuonna 1990.


title: Batulo Essak

text: Somalian sisällissodan ja Neuvostoliiton hajoamisen myötä Essak haki turvapaikkaa Suomesta vuonna 1991. Hän vietti ensimmäiset kuukautensa maassa pakolaisten vastaanottokeskuksessa Lapinjärvellä, minkä jälkeen hän muutti Kemiin. Vuonna 1994 Essak muutti edelleen Helsinkiin ja suoritti jatko-opintoja Kätilöopistossa saadakseen ammattioikeuden. Hän valmistui vuonna 1995 ja sai työpaikan Naistenklinikalta. Suomen kansalaisuuden hän sai vuonna 1998.


title: Batulo Essak

text: Suomen Pakolaisapu valitsi Essakin Vuoden pakolaisnaiseksi 2000. Kunnallisvaaleissa 2004 hänet valittiin Vantaan kaupunginvaltuustoon. Essak sai Naisjärjestöjen Keskusliiton Aleksandra-palkinnon vuonna 2006. Hänet valittiin vuonna 2008 ulkoministeri Alexander Stubbin nimittämään ja Jorma Ollilan johtamaan maabrändivaltuuskuntaan. Essak on toiminut vuodesta 2002 kansalaisjärjestö African Caren puheenjohtajana.


title: Batulo Essak

text: Essak oli vuosina 1997–2006 naimisissa lindkoskelaisen maanviljelijä Robert Johanssonin kanssa. Heillä on vuonna 1998 syntynyt poika.


title: Vuoden nuori muotoilija

text: Vuoden nuori muotoilija on Design Forum Finlandin vuosittain myöntämä palkinto nuorelle, alle 35-vuotiaalle suunnittelijalle. Se voidaan myöntää yhdelle tai useammalle henkilöille tai ryhmälle, joka on osoittanut uutta luovaa näkemystä ja osaamista muotoilun alalla. Palkinnon tarkoituksena on kannustaa nuoria muotoilijoita tinkimättömään ja omaleimaiseen työskentelyyn.


title: Vuoden nuori muotoilija

text: Palkinnon suuruus on 5 000 euroa ja siihen liittyy myös palkintonäyttely. Vuonna 2018 palkintoon kuuluu lisäksi ensimmäistä kertaa residenssijakso Suomen Ranskan instituutin Pariisin Studiot -residenssiohjelmassa. Palkintoa on jaettu vuodesta 2000 lähtien.


title: Vuoden nuori muotoilija

text: Lähde


title: Hjalliksen kanssa

text: Hjalliksen kanssa (vuodesta 2013 syksyllä Hjallis) on Hjallis Harkimon isännöimä keskusteluohjelma MTV3-kanavalla. Ohjelmassa Harkimo haastattelee talouden ja politiikan vaikuttajia sekä muita julkisuuden henkilöitä.


title: Hjalliksen kanssa

text: Ohjelman ensimmäinen tuotantokausi esitetiin 27. tammikuuta – 31. maaliskuuta 2011, toinen 8. maaliskuuta – 10. toukokuuta 2012 ja kolmas 7. maaliskuuta – 9. toukokuuta 2013. Syksyllä alkoi neljäs kausi, joka esitettiin 2. marraskuuta – 21. joulukuuta 2013 ja ohjelman nimi vaidettiin "Hjallis"-nimiseksi. Neljännellä kaudella poiketen vieraita on yhden sijasta kolme. Sarjan viides kausi esitettiin 26. syyskuuta – 19. joulukuuta 2014. Kuudes tuotantokausi alkoi 11. maaliskuuta 2016. Kuudennella kaudella joka jaksossa on kaksi vierasta.


title: Hjalliksen kanssa

text: Toisen tuotantokauden keskikatsojamäärä oli 400 000. Tuotantokauden ensimmäistä, katsotuinta jaksoa seurasi 700 000 katsojaa.


title: Adolf Joffe

text: Adolf Abramovitš Joffe (, 22. lokakuuta 1883 Simferopol – 17. marraskuuta 1927 Moskova) oli neuvostoliittolainen poliitikko ja valtiomies.


title: Adolf Joffe

text: Adolf Joffe syntyi kauppiasperheeseen. Hän opiskeli Berliinin yliopiston lääketieteellisessä ja Zürichin yliopiston oikeustieteellisessä tiedekunnassa. Joffe liittyi Venäjän sosiaalidemokraattiseen työväenpuolueeseen 1890-luvun lopussa, kuului menševikkeihin, työskenteli ulkomailla Lev Trotskin kanssa ja oli karkotettuna Siperiassa.


title: Adolf Joffe

text: Vuonna 1917 Joffe liittyi bolševikkipuolueeseen ja toimi Pietarin neuvoston, Venäjän toimeenpanevan keskuskomitean ja Pietarin sotilaallisen vallankumouskomitean jäsenenä. Hänet valittiin myös Perustuslakia säätävän kokouksen edustajaksi.


title: Adolf Joffe

text: Vuonna 1918 Joffe osallistui Brest-Litovskin rauhanneuvotteluihin ja toimi Neuvosto-Venäjän suurlähettiläänä Berliinissä. Vuonna 1919 hän oli Ukrainan sosialistisen neuvostotasavallan maanpuolustusneuvoston jäsen ja valtionkontrollin kansankomissaari. Vuonna 1920 hän osallistui Viron, Latvian, Liettuan ja Puolan kanssa käytyihin rauhanneuvotteluihin. Vuonna 1921 Joffe työskenteli Keski-Aasiassa ja myöhemmin suurlähettiläänä Kiinassa ja Itävallassa. Vuosina 1925–1927 hän toimi yhtenä trotskilaisen puolueopposition johtajista. Vakavasti sairaana hän teki itsemurhan.


title: CAB Madeira

text: CAB Madeira on madeiralainen koripalloseura Funchalista.


title: CAB Madeira

text: Seura perustettiin vuonna 1979, jolloin kaveripiiri päätti aloittaa harjoitteluseuran. Pian toiminta kuitenkin laajeni valtakunnalliseksi ja vuonna 1986 seuran naisten joukkue nousi valtakunnalliseen sarjaan. Vuonna 1989 CAB aloitti miesjoukkueen toiminnan ja vuonna 1997 se nousi pääsarjaan. Ensimmäistä kertaa joukkue osallistui miehissä eurosarjoihin kaudella 1999–2000, jolloin CAB pelasi Korać Cupissa. Vuonna 2003 joukkue pelasi maansa cup-finaalissa. Vuosina 2002–2006 seura osallistui EuroCup Challengeen. Kaudella 2008–2009 CAB selviytyi maassaan välieriin asti, mikä on seuran miesjoukkueen historian paras saavutus kotimaan sarjassa.


title: CAB Madeira

text: Seuran naisten joukkue voitti maan mestaruuden vuonna 2006, jonka lisäksi se on osallistunut naisten EuroCupiin.


title: Krasin

text: Krasin voi tarkoittaa seuraavia:


title: Tuottojohtaminen

text:
Tuottojohtaminen (eng. revenue management) on yrityksen tulovirtojen oikeanlaista ja systemaattista ohjaamista ja johtamista. Päällimmäisenä tavoitteena on maksimoida palveluyrityksen voitto niin lyhyellä kuin pitkällä jänteellä, niin talouden nousu- kuin laskukausina. RM on erityisesti asiakasvalintoja:
”Oikeat tuotteet ja palvelut, oikeille asiakkaille, oikeilla hinnoilla, oikeisiin yksiköihin, oikeaan aikaan, oikeita myyntikanavia hyödyntäen”.


title: Tuottojohtaminen

text: Tuottojohtamisen juuret ovat pitkällä palveluelinkeinon historiassa, mutta vasta 1970-luvulla USA:n lentoliikenteen kovan sisäisen kilpailun tuloksena se on saanut nykyiset muotonsa. Tuottojohtamisen ensimmäisinä ilmentyminä pidetään BOAC-lentoyhtiön (nyk. British Airways) "Earlybird" kampanjaa, jonka tarkoituksena oli stimuloida kysyntää (Demand). American Airlines, Robert Crandalin johdolla kehitti fyysiseen inventaarioon perustuvan hinnoittelu- ja jakelujärjestelmän, Yield Management. Tuottojohtaminen levisi lentoyhtiöiden ulkopuolelle ja maailmanlaajuiseen liiketalouskirjallisuuteen Marriott International hotelliyrityksen johtajan, Bill Marriottin välityksellä.


title: Tuottojohtaminen

text: Tuottojohtamisen pääelementit ovat kiinteän kapasiteetin oikeanlainen ja oikea-aikainen hallinnointi, varauskanavien (on-line ja off-line) oikea ohjaus sekä markkinalähtöisen hinnoittelun hyödyntäminen yrityksen tarpeita vastaavasti.


title: Tuottojohtaminen

text: Muiden muassa Cornell'in yliopiston tutkijat (Kimes, Carrol)ovat esittäneet, että tulevaisuudessa siirrytään entistä enemmän asiakkaan arvoperusteiseen hinnoitteluun (engl. Value Based Pricing, lyhennettynä VBP). Tästä muilta toimialoilta ovat hyvinä esimerkkeinä mm. Dell, Ikea ja Apple. Palvelusektorilla ensimmäiset askeleet asiakkaan arvoperusteisen hinnoittelun suuntaan on jo otettu eri tahoilla hyvin tuloksin.


title: Tuottojohtaminen

text: Tarjoontaa tuotteista kuten hotellihuoneet, risteilyhytit, lumikelkat safareille tai lentokoneen istumapaikat on enemmän kuin kysyntää. Tällöin kiinteän omaisuuden tuottavuuden optimoinnin merkitys korostuu kalliiden investointien tulouttamiseksi ajallaan omistajilleen.


title: Tuottojohtaminen

text: Eri jakelukanavien hyödyntäminen optimaalisesti ja niihin olennaisesti liittyvän sähköisen kaupankäynnin ennakoiva ohjaus ovat tuottojohtamisen kantavia voimia jo nyt eri palvelusektoreilla. Uudet mobiilit ratkaisut, sosiaalinen media ja kasvava sähköisen kaupan kenttä tuovat tuottojohtamiseen sekä mahdollisuuksia että haasteita. Osaaminen, tietotaito, kokemus ja osaksi myös kehittyvät ATK-järjestelmät mahdollistavat systemaattisen tuottojohtamisen toimivuuden, kehittämisen ja tuloksellisuuden.


title: Tuottojohtaminen

text: On kuitenkin huomattava ,että viimeisten tutkimusten (The Future of Hotel Revenue Management, Kimes, Cornell Hospitality Report vol. 10, 11/2010) mukaan tuottojohtamisen ammattilaisten keskuudessa korostuu nyt ja jatkossa entisestään enemmän vuorovaikutustaitojen, strategisen kyvykkyyden ja kustannusosaamisen tiedot ja taidot toisin kuin tuottojohtamisen alkutaipaleella 1970-1990 luvuilla, jolloin pelkät numerot ja analyyttisyys olivat eniten tavoitellut kompetenssit tuottojohtamisen parissa toimiville asiantuntijoille ja johdolle. Tällä hetkellä voidaan hyvin todeta, että tuottojohtajista on tullut tarpeellinen selkokielinen viestijä ja "simultaani-tulkki" myynnin ja markkinoinnin sekä laskentatoimen välille.


title: Tuottojohtaminen

text:
Oikein ja järjestelmällisesti toteutetulla tuottojohtamisella on pystytty todistettavasti toimialoista riippumatta saavuttamaan merkittävää tuottavuuden kasvua. Riippuen toimialasta, kilpailukentästä ja tehtyjen toimenpiteiden laajuudesta eri yritykset ovat saavuttaneet tuottojohtamisen toimintatavoilla todistettavasti 2-8 % myyntituottojen kasvun vuositasolla.
Kansainvälisen McKinseyn konsulttitoimiston tekemän laajan kansainvälisen tutkimuksen mukaan +1% myyntituottoihin vaikuttaa +11% suoraan yrityksen voittoihin. Vastaavassa tutkimuksessa todettiin, että -1% kustannussäästöt vaikuttavat vain 7% voittoihin keskimäärin (The Price Advantage, Marn-Roegner-Zawada, 2010 Second Edition). Lisäksi fokus myyntituottojen kasvattamiseen on myös yrityksen henkilöstön motivaation kannalta ehdottoman tärkeää aina ja eritoten vaikeina taloudellisina aikoina.


title: Tuottojohtaminen

text:
Tuottojohtaminen on kehittymässä transaktiopohjaisesta yhden resurssin (esim. hotellihuoneet) myyntituottojen optimoinnista kokonaisvaltaisempaan, palveluntuottajan kaikki tulosyksiköt ja osastot läpäisevään tuottojen johtamiseen. Tätä kehitystä tukee edistynyt ja yksilöllinen, yrityksen omaan tarvekarttaan perustuva kokonaisvaltaisen tuottojohtamisen metodiikka.
Yrityksen menestystekijöitä tulevaisuudessa ovat asiakkuuksien koko elinkaaren taloudellinen arvo (engl. Customer Life Time Value) ja asiakassuhteiden entistä läheisempi ja kannattava hoito. Nykyteknologia luo tälle erinomaiset edellytykset nopeasti, varmasti, reaaliajassa ja kustannustehokkaasti. Kuitenkin palveluyritysten pitää tulevaisuudessa päästä vieläkin lähemmäksi asiakasta, suorastaan asiakkaan ”iholle”. Yhdysvalloissa asiakkaan ”iholle” menemisen tarpeen (engl. Customer Intimacy) on todettu olevan jatkossa entistäkin kriittisempää.


title: Tuottojohtaminen

text: Palveluntarjoajien avuksi onkin ollut tarpeen kehittää uusia asiakkaan lähestymistapoja, joiden tavoitteina ovat asiakasdialogien parantaminen ja asiakastiedon parempi, tuloksellinen hyödyntäminen. Eräs tällainen todennettu menetelmä on mm. Olaf Hermans/NHTV Bredan Yliopistossa kehittämä CRM 7-18-malli. Tässä mallissa tuottavuuden kasvu perustuu lokaaleihin kanta-asiakassuhteisiin ja asiakassuhteiden systemaattiseen hoitoon.


title: Tuottojohtaminen

text: Toinen konkreettinen, seuraavan polven tuottojohtamisen malli on Suomessa kehitetty CREM (Customer Revenue Experience Management), joka yhdistää asiakkuusjohtamisen, asiakaselämyksellisyyden, asiakastiedon ja tuottojohtamisen tarpeet ja tekemiset yhdeksi palveluyritysten kaupallista osaamista tukevaksi kokonaisuudeksi.(Talonen, J. & Pihlaja, S., 2012)


title: Tuottojohtaminen

text: Yrityksen eri tukitoimintojen roolit ja tavoitteet tulevat muuttumaan yhtenäisemmiksi. Tähän yritykselle on kehitetty avuksi uusia osaamisen kasvattamisen malleja, kuten IGPM (engl. Integrated Guest Profitability Management). Tämän kokonaisvaltaisen organisatorisen muutosmallin ovat kehittäneet Jere Talonen, Haaga-Helia AMK, Suomi, Olaf Hermans Breda NHTV, Hollanti ja Vira Krakhmal, The Open University, Englanti. Tässä mallissa yhdistyvät innovatiiviseksi palveluyrityksen kilpailueduksi Demand Management (DM), asiakkuuksien hallinta (CRM) ja yrityksen ABC-laskentatoimeen perustuva , BAHAn virallisesti hyväksymä kohdennettu asiakaskannattavuuden laskentatoimi (engl. Customer Profitability Analysis, CPA - kehittäjinä PhD Peter Harris Oxford-Brookes ja PhD Vira Krakhmal, The Open University, UK).


title: Tuottojohtaminen

text: Tuottojohtaminen / Revenue Management elää tällä hetkellä muutosvaihetta Suomessa ja kansainvälisesti. Taktisesta myynninohjauksesta suuntaudutaan yhä enemmän kokonaisvaltaiseen ja strategiseen yrityksen johdon ja kriittisten tulosyksiköiden tukemiseen. Tämä merkitsee muutosta myös revenue managereiden kompetensseissa. Analyyttisyyden ohella korostuvat luova monipuolisten asioiden ja tietojen yhdistelykyky, vuorovaikutustaidot ja kyky viestiä selkeästi myynnin, markkinoinnin ja business controller -toimijoiden välillä. Revenue Managerin rooli kysynnän ja liikevaihdon kasvattajana (engl. Demand Management ) tulee korostumaan, kun rooli aiemmin on mielletty yleensä ainoastaan kapasiteetin optimoijana/ohjaajana. Tästä kompetenssien kohdentumisen murroksesta on julkaistu viime aikoina useita tutkimuksia, jotka tukevat RM- osaajan profiilin muutosta., Nähtävissä on myös jakelutieosaamisen sirpaloitumisen kasvu ja tuottojohtamisen laajentuminen jatkossa entistä useammille palvelutoimialoille.


title: Tuottojohtaminen

text: Molemmat muutosajurit tulevat vaikuttamaan tuottojohtamisen vaatimustason nousuun ja tukemaan tuottojohtamisen tulemista osaksi jokapäiväistä liiketoimintaa, tasavertaisena jo vuosisatoja vallinneiden ”perinteisten” yrityksen tukitoimintojen rinnalle.


title: Beat Feuz

text: Beat Feuz (s. 11. helmikuuta 1987 Schangnau, Sveitsi) on sveitsiläinen alppihiihtäjä.


title: Beat Feuz

text: Nuorten MM-kisoissa vuonna 2005 Feuz sai pujottelussa pronssia, vuonna 2007 syöksylaskussa ja supersuurpujottelussa kultaa ja pujottelussa pronssia. Garmisch-Partenkirchenin MM-kisoissa 2011 Feuz oli syöksylaskussa yhdeksäs. Sotšin olympialaisissa 2014 hän sijoittui syöksylaskussa 13:nneksi ja superalppiyhdistetyssä 15:nneksi. Vailin / Beaver Creekin MM-kilpailuissa 2015 Feuz saavutti syöksylaskussa pronssia ja oli alppiyhdistetyssä neljästoista. Sankt Moritzin MM-kilpailuissa 2017 hän voitti syöksylaskun maailmanmestaruuden 0,12 sekunnin erolla Erik Guayhin ja sijoittui supersuurpujottelussa 12:nneksi.


title: Beat Feuz

text: Feuz saavutti Pyeongchangin olympialaisissa 2018 hopeaa supersuurpujottelussa 0,13 sekuntia Matthias Mayerille hävinneenä. Syöksylaskussa hän sai pronssia 0,18 sekuntia kultamitalisti Aksel Lund Svindalille jääneenä.


title: Beat Feuz

text: Feuzin ensimmäinen kilpailu alppihiihdon maailmancupissa oli Reiteralmin superalppiyhdistetyssä 10. joulukuuta 2006. Ensimmäisen pistesijansa hän saavutti maaliskuussa 2007 oltuaan neljästoista Lenzerhaiden syöksylaskussa. Feuz saavutti ensimmäisen maailmancupvoittonsa 12. maaliskuuta 2011 Kvitfjellin syöksylaskussa. Seuraavana päivänä hän oli syöksylaskussa kolmas. 26. marraskuuta 2011 hän sijoittui toiseksi Lake Louisen syöksylaskussa. Joulukuussa hän laski Beaver Creekin syöksylaskussa toiseksi ja supersuurpujottelussa kolmanneksi. Hän voitti Val Gardenan supersuurpujottelun. Tammikuussa 2012 hän voitti Wengenissä syöksylaskun ja oli toinen superyhdistetyssä. Kitzbühelin yhdistetyn kilpailussa hän sijoittui niin ikään toiseksi. Helmikuussa hän sijoittui Chamonix'n superyhdistetyssä kolmanneksi. Krasnaja Poljanassa hän voitti syöksylaskun ja oli superyhdistetyssä toinen. Maaliskuussa hän saavutti Kvitfjellin supersuurpujotteluissa voiton ja kolmannen sijan sekä sijoittui Schladmingin syöksylaskussa toiseksi. Maailmancup-kauden 2011–2012 kokonaiskilpailussa hän oli toinen. Syöksylaskun ja alppiyhdistetyn cupissa hän sijoittui toiseksi ja supersuurpujottelun cupissa kolmanneksi.


title: Beat Feuz

text: Kauden 2012–2013 Feuz joutui jättämään kokonaan väliin polvivaivojen vuoksi. Hän teki paluun maailmancupiin kaudella 2013–2014 sijoittuen paluunsa jälkeen ensimmäisessä kilpailussaan, Lake Louisen syöksylaskussa 30:nneksi. Kaudella 2014–2015 Feuz sijoittui toiseksi Beaver Creekin ja Wengenin syöksylaskussa. Kaudella 2015–2016 hän voitti syöksylaskun ja supersuurpujottelun Sankt Moritzissa, oli syöksylaskussa toinen Kitzbühelissä sekä kolmas Garmisch-Partenkirchenissä ja Chamonix'ssa. Syöksylaskun maailmancupissa hän sijoittui viidenneksi. Seuraavalla kaudella hän oli kolmas Kitzbühelin supersuurpujottelussa sekä Garmisch-Partenkirchenin ja Kvitfjellin syöksylaskuissa. Syöksylaskucupissa hän sijoittui neljänneksi. Kaudella 2017–2018 hän voitti Lake Louisen, Wengenin ja Garmisch-Partenkirchenin syöksylaskun, sijoittui Beaver Creekin, Kitzbühelin ja Kvitfjellin syöksylaskussa toiseksi sekä Åren syöksylaskussa kolmanneksi. Kvitfjellin supersuurpujottelussa hän oli toinen. Hän voitti syöksylaskucupin ja sijoittui maailmancupin kokonaiskilpailussa viidenneksi.


title: Beat Feuz

text: Kaudella 2018–2019 Feuz voitti Beaver Creekin syöksylaskun. Val Gardenan ja Bormion syöksylaskuissa hän oli kolmas. Wengenin ja Kitzbühelin syöksylaskuissa hän sijoittui toiseksi.


title: Henri (albumi)

text: Henri on rap-artisti Julma-Henrin ja rap-tuottaja RPK:n 16. helmikuuta 2011 julkaistu studioalbumi. Sen julkaisi Mörssi -levy-yhtiö. "Henri" nousi ilmestyttyään Suomen viralliselle listalle sijalle 23 ja pysyi listalla yhteensä kaksi viikkoa.


title: Henri (albumi)

text: Albumi sisältää yhteensä 17 kappaletta, joista kuusi on myös Julma-Henrin ja RPK:n edellisellä julkaisulla "Kutsu EP:llä" (2010). Albumin ensimmäinen näytekappale ”Ongelma ristii kädet” julkaistiin heinäkuussa 2010 ja toinen ”Jumala on kuollu” marraskuussa 2010. Kappaleesta ”Kutsu” on myös kuvattu Otto Byströmin ja Ristomatti Myllylahden ohjaama musiikkivideo. Kappaleesta ”Pala” julkaistiin musiikkivideo helmikuussa 2011.


title: Stala & SO.

text: Stala & SO. on Stalan ja Nick Goren vuonna 1997 perustama suomalainen glam rock -yhtye, joka on tunnettu melodisista kappaleistaan ja iloisesta asenteestaan. Yhtye osallistui Suomen Euroviisukarsintaan 2011 kappaleella Pamela. Yhtye pääsi finaaliin asti, yhdeksän muun artistin kanssa ja esiintyi suorassa lähetyksessä lähes miljoonalle tv-katsojalle. Eurovision laulukilpailuissa yhtyettä vahvisti vieraileva kosketinsoittaja Jani Wilund, joka myös soittaa useassa kappaleessa Stala & So:n levyillä. Yhtyeen debyyttialbumilla vierailevat mm. Lacu Lahtinen (Popeda) sekä Twist Twist Erkinharju (Los Bastardos Finlandeses).


title: Stala & SO.

text:
Yhtye solmi kesällä sopimuksia ulkomaiden suunnalla. Japanilainen levy-yhtiö King Records julkaisi It Is So. -albumin
Japanissa ja Kaukoidässä 24. elokuuta. 16. syyskuuta julkaistiin laajemmin myös Euroopan mantereella. Euroopan ja Etelä-Amerikan jakelun ja promotoimisen yhteistyökumppaniksi tuli saksalainen Music Buy Mail.


title: Stala & SO.

text: Myös kesällä 2011 studiossa tapahtui. Yhtye äänitti 5 uutta kappaletta. Kyseiset kappaleet julkaistiin ``Gimme Five´´ -EP:llä, jonka julkaisupäivä oli 14.9.2011. Gimme Five -EP julkaistiin muualla Euroopassa 2011 maaliskuun aikana. Euroopan versiossa on neljä akustista coverkappaletta sekä yhden uuden yhtyeen oman kappaleen. Samaan aikaan levyn julkaisun kanssa yhtye lähti ensimmäiselle Euroopan kiertueelleen. Kiertueen jälkeen Stala & So:n uuden levyn äänitykset alkoivat.


title: Stala & SO.

text: Uusi albumi, Play Another Round julkaistiin 22. helmikuuta. Uuden albumin esituotanto ja laulunsanojen kirjoitus alkoi välittömästi Euroopan kiertueen jälkeen. Levyn ensimmäinen single "Rock Until I'm Done" julkaistiin 7.11.2012. Singlen on miksannut amerikkalainen huipputuottaja Beau Hill, joka on tuottanut ja miksannut monelle huippuartistille albumeita kuten, Alice Cooper:lle, Twisted Sister:lle ja Europe:lle. Bändi on jatkanut yhteistyötä Beau Hillin kanssa myös tällä albumilla.


title: Stala & SO.

text:
Helmikuun alussa julkaistiin toinen single, The Boys Are Having Fun sekä musiikkivideo samasta kappaleesta.
Uuden levyn julkaisukeikka oli 22. helmikuuta, jolloin myös yhtyeen Play Another Round Finland -kiertue alkoi. .


title: Mohamed Bouazizi

text: Tarek al-Tayyib Muhammad ibn Bouazizi (29. maaliskuuta 1984 – 4. tammikuuta 2011), joka tunnettiin nimellä Mohamed Bouazizi () oli tunisialainen vihanneskauppias, jonka polttoitsemurha Sidi Bouzidissa 17. joulukuuta 2010 laukaisi Tunisian vallankumouksen ja siten koko arabikevään. Hän kuoli sairaalassa vammoihinsa muutamaa viikkoa myöhemmin.


title: Mohamed Bouazizi

text: Boauzizin kuolemaan johtaneet tapahtumat tunnetaan pääpiirteissään, ja tapahtumista on erilaisia versioita. Yhteistä niille on, että Boazizi joutui hankaluuksiin poliisin kanssa, koska myi vihanneksia torilla. 26-vuotias Bouazizi oli työtön. Niinpä hän myi ilman lupaa vihanneksia ja hedelmiä, jotta pystyisi elättämään itsensä ja 8-henkisen perheensä. Työ oli raskasta. Kärryjä työntävä Boyazizi haaveili kuorma-autosta. Ennen viimeistä työpäiväänsä Bouazizi sanoi äidilleen, että hedelmät ja vihannekset olivat parhaita mitä hän oli nähnyt, ja että hän voisi ostaa niillä lahjoja sukulaisilleen. Poliisen mielestä myyjät toimivat ilman lupaa, mutta laki ei sitä vaatinut.


title: Mohamed Bouazizi

text: Poliiseilla oli tapana kysellä lahjuksia myyjiltä ja myös ottaa hedelmiä maksamatta. Tämä oli tuttua myös seitsemän vuotta alalla toimineelle Bouazizille. Kun varhain aamulla 17. joulukuuta Bouazizi työnsi kärryjään kohti toria, kaksi poliisia pysäytti Boauzizin kulun. Mutta Boauzizin setä tuli auttamaan sukulaistaan, ja kehotti poliiseja jättämään Bouazizin rauhaan. Setä kävi poliisiasemalla kysymässä apua. Poliisipäällikkö kutsui Fedia Hamdin, Bouazizin pysäyttäneen poliisin, ja sanoi että tämän tulisi antaa pojan tehdä työtään. Mutta johtajansa suhtautumisesta raivostunut Hamdi palasi torille.


title: Mohamed Bouazizi

text: Bouazizi tarjosi lahjuksiksi hyvän päivän tuoton 10 dinaaria. Mutta poliisin mielestä tämä oli liian vähän. Joidenkin mukaan hän läimäytti Bouazizia, sylki tämän kasvoille ja haukkui Bouazizin kuollutta isää. Poliisi takavarikoi Bouazizin myymät tuotteet ja vaa'an. Kun Boauzizi yritti estää, poliisi löi häntä pampulla.


title: Mohamed Bouazizi

text:
Tämän jälkeen Bouazizi yritti turhaan päästä kaupungin pormestarin puheille huutaen rakennuksen ulkopuolella. Kun Bouazizilta oli nöyryytetty julkisesti ja viety ainoa keino elättää itsensä ja perheensä, hän osti huoltoasemalta bensiiniä tai tärpättiä. Bouazizi puhui aikeestaan polttaa itsensä ja tekonsa syystä torilla. Kukaan ei uskonut häntä. Mutta Bouazizi sytytti itsensä tuleen kunnantalon edessä. Sammutin ei toiminut, oli ehkä tyhjä. Poliisi ei vastannut soittoon. Ambulanssi tuli vasta puolentoista tunnin päästä.
Bouazizin äiti Manobia koetti päästä kuvernöörin luo turhaan. Bouazizin äidin mielestä hänen poikansa teki itsemurhan säilyttääkseen arvokkuutensa. Bouazilla ei ollut poliittisia pyrkimyksiä.


title: Mohamed Bouazizi

text: Hän menehtyi sairaalassa 4. tammikuuta 2011. Hamdi koki hermoromahduksen vankilassa ja aloitti maaliskuussa 2011 nälkälakon. Boauzizin perhe perui poliisi Hamdia vastaan nostamansa oikeusjutun hyväntahdon eleenä.


title: Mohamed Bouazizi

text: Niinpä Hamdi vapautui vankilasta huhtikuussa 2011.


title: Mohamed Bouazizi

text: 18. joulukuuta Boazizin setä puhui kunnantalon edessä. Ihmisiä alkoi kokoontua protestiin. Kuvernööri pyysi hallitukselta lupaa neuvotella protestoijien kanssa. Mutta hallitus ei halunnut keskustella. Se lähetti Sidi Bouziziin lisää poliiseja ja sotilaita.


title: Mohamed Bouazizi

text: Protestit levisivät noin kolmessa viikossa koko Tunisiaan. Tapahtumissa kuoli kymmeniä ihmisiä. Liikehdintä yltyi kansannousuksi. Presidentti Zine El Abidine Ben Ali pakeni maasta. Tämä käynnisti arabimaiden vuoden 2011 kuohunnan, Arabikevään.


title: Mohamed Bouazizi

text: Kuukauden sisällä Bouazizin polttoitsemurhasta ainakin kahdeksan miestä sytytti itsensä tuleen eri maissa: neljä Algeriassa, kolme Egyptissä ja yksi Mauritaniassa. "New York Timesin" mukaan he ottivat Bouazizista vaikutteita.


title: Jeff Palmer

text: Jeff Palmer (oikealta nimeltään David Zuloaga) (s. 27. maaliskuuta 1975) on yhdysvaltalainen pornonäyttelijä. Hän on esiintynyt pornograafisissa elokuvissa ja pornolehdissä.


title: Jeff Palmer

text: David Zuloaga syntyi Los Angelesissa, mutta varttui Mendozassa, Argentiinassa evankelis-luterilaisten vanhempiensa kanssa. 14-vuotiaana Palmer näki ensimmäisen elokuvansa, joka sisälsi pornografiaa. Se lisäsi Palmerin motivaatiota tulla pornonäyttelijäksi.


title: Jeff Palmer

text: Jeff lähti kotoaan 16-vuotiaana Brasiliaan. Viettäen vuoden Brasiliassa, Palmer lähti Eurooppaan. Euroopassa hän koki ensimmäisen homoseksuaalisuuteen viittaavan asian ystävänsä kanssa. Hän esiintyi Amsterdamissa prostituoituneena Blue Boy Clubissa. 19-vuotiaana Palmer muutti Miamiin ja esiintyi debyyttielokuvassaan Falcon Studiosilta.


title: Jeff Palmer

text: Vuonna 1997 Palmer diagnosoitiin HIV-positiiviseksi.


title: Jeff Palmer

text: Palmer on myös tunnettu popmusiikin saralla. Ensimmäinen singlekappale "Conectando" julkaistiin vuonna 1999.


title: Adolf Hamilton

text: Adolf Ludvig Knut Hamilton (30. lokakuuta 1882 – 22. helmikuuta 1919) oli ruotsalainen kreivi ja upseeri. Suomen sisällissodan aikana hän toimi Pietarsaaren tykistökoulun johtajana. Yhdessä V. P. Nenosen kanssa hänellä oli keskeinen rooli Suomen tykistön luomisessa.


title: Adolf Hamilton

text: Hän oli Hugo Hamiltonin poika ja oli naimisissa Ebba Maria Augusta Mörner af Morlandan kanssa. Ruotsissa Adolf Hamilton oli kapteeni Svea tykistörykmentin reservissä ("Svea artilleriregemente"). Helmikuussa hän matkusti Suomeen ottaen osaa Suomen sisällissotaan. Adolf Hamilton toimi Pietarsaaressa toimineen valkoisten tykistökoulun päällikkönä. Hän otti myös osaa Tampereen taisteluun.


title: Adolf Hamilton

text: Adolf Hamiltonin toimiessa Pietarsaaren tykistökoulun päällikkönä paikallinen suojeluskunta järjesti Pietarsaaren kaupunginhotellissa 28. helmikuuta ja 1. maaliskuuta 1918 juhlat kaupunkiin saapuneiden 97 tykistöjääkärin kunniaksi. Ennen juhlien alkua jääkärien edustajat olivat sopineet Adolf Hamiltonin kanssa tykistön tulevasta organisoimisesta.


title: Adolf Hamilton

text: Juhlien toisena päivänä niiden jatkuessa iltamyöhään humaltuneet osanottajat päättivät aloittaa oikeudenkäynnin kaupungin raatihuoneen putkassa sisällissodan alusta saakka vangittuina olleita kuutta suomenkielisen työväenyhdistyksen johtohenkilöä vastaan. Kun vangit oli haettu hotelliin ja "oikeudenkäyntiä" oltiin aloittamassa, paikalla ollut insinööri, varatuomari ja Vaasan läänin lääninsihteeri Johannes Jääskeläinen esitti vastalauseensa toteamalla, että oikeudenkäynti on vastoin Suomen lakia ja että seurue ei ole sopivassa kunnossa jakamaan oikeutta. Tämän seurauksena Jääskeläinen joutui itse syytettyjen joukkoon. Jääskeläistä ja työväenyhdistyksen johtohenkilöitä syytettiin siitä, että he olivat suunnitelleet tykistökoulun räjäyttämistä.


title: Adolf Hamilton

text: Yhteensä seitsemän henkilön kuolemantuomion allekirjoitti kreivi Adolf Hamilton, ja se pantiin täytäntöön heti samana yönä. Tuomitut, joita epäiltiin ammuttiin Strengbergin tupakkatehtaan seinää vasten, minkä jälkeen ruumiit vietiin kasaan työväentalon portaiden eteen.


title: Adolf Hamilton

text: Afolf Hamilton kirjoitti kirjeessä isälleen: ...kauan pelätty tihutyö ammusvarastoani vastaan oli kaikesta päättäen tulossa. Klo 1 kokoontui kenttäoikeus ja klo 3 oli kaikki ohi. En olisi koskaan uskonut, että pystyisin niin kepeällä kädellä allekirjoittamaan ja toteuttamaan elämäni ensimmäiset kuolemantuomiot.


title: Reimar Lüst

text: Reimar Lüst (s. 25. maaliskuuta 1923 Barmen, Saksa) on saksalainen tähtitieteilijä ja Euroopan avaruusjärjestön entinen pääjohtaja.


title: Reimar Lüst

text:
Lüst syntyi papin pojaksi. Hän kävi keskikoulua ja lukiota vuodet 1933–1941 Wilhelmsgymnasium Kasselissa ja Humanistische Gymnasiumissa Kasselissa. Toisen maailmansodan aikana hän oli Saksan laivastoon kuuluneen sukellusveneen luutnantin arvoinen konepäällikkö. Vuodet 1943–1946 hän oli sotavankina Yhdysvalloissa Texasissa ja Englannissa.
Lüst opiskeli vuodet 1946–1949 fysiikkaa Johann Wolfgang Goethe-Universität -yliopistossa Frankfurt am Mainissa. Hän väitteli vuonna 1951 teoreettisesta fysiikasta. Hän toimi Göttingenissä sijaitsevassa Max Planck -instituutissa. Vuodet 1955–1956 hän oli Fulbright-stipendiaattina Enrico Fermi Institutessa Chicagossa ja Princetonin yliopistossa. Vuonna 1959 hän alkoi opettaa Ludwig-Maximilians-Universität-yliopistossa Münchenissä.


title: Reimar Lüst

text: Hän toimi vierailevana professorina New Yorkin yliopistossa (1959) ja Massachusetts Institute of Technologyssa (1961) sekä California Institute of Technologyssä (1962).


title: Reimar Lüst

text: Lüst toimi teknisenä johtajana Euroopan avaruusjärjestön edeltäjäorganisaatiossa ESROssa vuodet 1962–1964 ja ESROn johtokunnan varapuheenjohtajana vuodet 1968–1970. Vuodet 1963–1972 Lüst oli Max-Planck-Institut für extraterrestrische Physik -yksikön johtaja.


title: Reimar Lüst

text: Lüst toimi eräiden saksalaisten yliopistojen johtokunnissa 1960-luvun puolivälistä alkaen. Hän vastaavassa tehtävässä 1970-luvulta 1990-luvun loppuun saksalaisessa avaruusteollisuudessa.


title: Reimar Lüst

text: Hän toimi Euroopan avaruusjärjestön pääjohtajana vuodet 1984–1990 .


title: Sarjari

text: Sarjari on suomalainen sarjakuvalehti, jossa julkaistaan kotimaisten piirtäjien sarjakuvia ja jota kustantaa Tampereen Sarjakuvaseura ry. Lehden pitkäaikainen päätoimittaja on Pekka A. Manninen. Vuonna 1981 ilmestymisensä aloittanutta lehteä julkaistaan 3–4 numeroa vuodessa. Lehti on mustavalkoinen, ja sen numerot käsittelevät aina jotakin tiettyä teemaa.


title: Tarja Raninen

text: Tarja Raninen on suomalainen tietokirjailija. Hän valmistui humanististen tieteiden kandidaatiksi Turun yliopistosta vuonna 1982 ja filosofian maisteriksi Helsingin yliopistosta vuonna 1996. Raninen on työskennellyt järjestöissä tiedottajana ja mainostoimistoissa copywriterina. Vuonna 1995 hän perusti oman viestintätoimistonsa Texthousen, jonka toimialoina ovat yritysviestintä, tekstisuunnittelu ja käännöstyöt. 2000-luvulla Raninen on erikoistunut oppi- ja tietokirjojen käsikirjoittamiseen ja toimittamiseen.


title: Tarja Raninen

text: Vuonna 2010 ilmestyi Tarja Ranisen kirjoittama ja toimittama tietoteos "Paperitehtaan kasvattama kylä", joka kertoo lasten ja nuorten elämästä Myllykosken paperitehdaspaikkakunnalla 1960- ja 1970-luvuilla.


title: Luettelo Euroopan avaruusjärjestön pääjohtajista

text: Tämä on luettelo Euroopan avaruusjärjestön ja sitä edeltäneiden länsieurooppalaisten avaruusorganisaatioiden ESROn ja ELDOn pääjohtajista.


title: Pietarin kuvernementti

text: Pietarin kuvernementti (myös "lääni"; ; vuodesta 1914 Петрогра́дская губе́рния, "Petrogradskaja gubernija"), vuodesta 1924 Leningradin kuvernementti (Ленингра́дская губе́рния, "Leningradskaja gubernija"), oli hallintoalue Venäjällä vuosina 1710–1927. Sen hallintokaupunkina toimi Pietari (Leningrad).


title: Pietarin kuvernementti

text: Pietari I perusti vuonna 1703 Inkerinmaan kuvernementin, joka vuonna 1710 nimettiin uudelleen Pietarin kuvernementiksi. Vuonna 1719 se jaettiin 11 provinssiksi, joista Pietarin provinssi käsitti Pietarin ja Pähkinälinnan kaupungit, Retusaaren sekä Jaaman ja Kaprion kihlakunnat. 1780-luvun alussa kuvernementti jaettiin Pietarin, Pähkinälinnan, Sofijan, Possatan, Kaarostan, Jaaman ja Narvan kihlakunniksi. Vuodesta 1848 lähtien se käsitti Pietarin, Pähkinälinnan, Saaren, Pietarhovin, Jaaman, Outovan, Lugan ja Uuden-Laatokan kihlakunnat.


title: Pietarin kuvernementti

text: 1800-luvun lopussa Pietarin kuvernementin pinta-ala oli 39 203 neliövirstaa eli noin 44 615 neliökilometriä. Se rajoittui pohjoisessa Suomeen ja Aunuksen kuvernementtiin sekä idässä Novgorodin, etelässä Pihkovan ja lännessä Viron kuvernementteihin.


title: Pietarin kuvernementti

text: Asukkaita oli vuoden 1897 väestönlaskennan mukaan 2,1 miljoonaa, joista 67,3 % asui kaupungeissa, etupäässä Pietarissa. Maaseutuväestö käsitti venäläisten lisäksi inkerinsuomalaisia, inkeroisia, vatjalaisia, saksalaisia, virolaisia ja lättejä. Pietarin kaupungin ulkopuolella ortodokseja oli 78,4 %, luterilaisia 17 %, katolisia 2,4 % ja vanhauskoisia 1,6 %.


title: Pietarin kuvernementti

text: Tietosanakirja (1909-1922) kertoi puolestaan kuvernementin pinta-alaksi 53 768 neliökilometriä ja vuoden 1912 asukasluvuksi jo 2 949 000 henkeä. Väestöstä lukutaitoisia oli 55,1 % (Venäjällä keskimäärin 22,9 %). Maatalouden parissa työskenteli 25,3 % (vähemmän kuin missään muualla Venäjällä), teollisuudessa 24,3 %, kaupan ja liikenteen parissa 13,2 % väestöstä.


title: Pietarin kuvernementti

text: Vuonna 1927 Leningradin, Murmanskin, Novgorodin, Pihkovan ja Tšerepovetsin kuvernementeista muodostettiin Leningradin alue.


title: Insuliinivaste

text: Insuliinivaste määrittää insuliinin tarpeen muun muassa aikuisiän diabeteksen hoidossa.


title: Elintarviketeollisuusliitto

text: Elintarviketeollisuusliitto ry (ETL) on elintarviketeollisuuden elinkeino- ja työmarkkinapoliittinen edunvalvontajärjestö, jonka tehtävänä on luoda Suomessa toimiville alan yrityksille kilpailukykyiset kasvun mahdollistavat toimintaedellytykset. Liitolla on 260 jäsenyritystä ja kaksi järjestöjäsentä.


title: Elintarviketeollisuusliitto

text: Liiton jäsenistä noin 75 prosenttia on pieniä ja keskisuuria yrityksiä. Liiton hallituksen puheenjohtaja on Pauligin konsernijohtaja Jaana Tuominen.


title: Elintarviketeollisuusliitto

text:
ETL:n järjestämä Elintarvikepäivä on alan suurin koulutustapahtuma ammattilaisille. Tapahtuma järjestetään Elintarvikkeiden Tutkimussäätiön nimissä, ja sen tuotolla tuetaan tutkimusta ja jatko-opintoja. Myös
ETL:n vuosittain järjestämä Vuoden Suomalainen Elintarvike -kilpailu nostaa esille Suomessa kehitettyjä ja valmistettuja innovatiivisia tuoteuutuuksia.


title: Yesterdays (albumi)

text: Yesterdays on englantilaisen progressiivista rockia esittävän Yes-yhtyeen ensimmäinen kokoelma-albumi vuodelta 1975. Levyn on kustantanut New Yorkissa toimiva levy-yhtiö Atlantic Recording Corporation. Yhtiö on osa Warner Communicationsia.


title: Yesterdays (albumi)

text: Kappaleet ovat Yesin albumeilta "Yes" (1969), "Time and a Word" (1970) ja "The Age of Atlantic" (1972).


title: Yesterdays (albumi)

text: Alkuperäisen LP:n levykannen kuvat on suunnitellut ja toteuttanut Roger Dean. Mukana ovat olleet myös Mike Allison ja Mansell Litho. Painatustyö on tehty Yhdysvalloissa.


title: Yesterdays (albumi)

text: LP-levyn suojakuoressa on yhtyeen jäsenten kuvat, mukaan lukien rumpali Alan White, joka ei kuitenkaan ollut vielä kappaleiden tekoaikoina yhtyeessä mukana.


title: Yesterdays (albumi)

text: A-puoli


title: Yesterdays (albumi)

text: B-puoliKappaleiden sovitus on Yesin käsialaa. "Time and a Word" -albumilta peräisin olevien kappaleiden orkestroinnissa on ollut mukana myös Tony Cox. Julkaisijat ovat Cotillion, BMI / Yessongs, ASCAP paitsi avauskappaleen osalta Paul Simon, BMI.


title: Yesterdays (albumi)

text: Kappaleet "Looking Around" ja "Survival" ovat Yesin ensimmäiseltä albumilta "Yes", joka julkaistiin marraskuussa 1969. Tuottajina ovat toimineet Paul Clay ja Yes sekä äänittäjänä Gerald Chevin.


title: Yesterdays (albumi)

text: Kokoonpano:


title: Yesterdays (albumi)

text: Kappaleet "Time and a Word", "Sweet Dreams", "Then" ja "Astral Traveller" ovat Yesin toiselta albumilta "Time and a Word", joka julkaistiin heinäkuussa 1970. "Dear Father" on peräisin samoista äänityssessioista. Tuottajina ovat toimineet Tony Colton ja Yes sekä äänittäjänä Eddie Offord. Kappaleet "Sweet Dreams" ja "Dear Father" julkaistiin myös samalla singlellä.


title: Yesterdays (albumi)

text: Aloituskappale "America" on albumilta "The Age of Atlantic", joka julkaistiin heinäkuussa 1972. Tuottajina ovat toimineet Yes ja Eddie Offord.


title: Aimo Pere

text: Aimo Pere (14. kesäkuuta 1921 Laitila – 14. elokuuta 2010 Espoo) oli suomalainen koneinsinööri.


title: Aimo Pere

text: Aimo Pere valmistui diplomi-insinööriksi Teknillisestä korkeakoulusta vuonna 1948. Pere toimi Teknillisen korkeakoulun koneenpiirustuksen opettajana 1940-luvun lopulta 1980-luvulle saakka. Hänen varsinainen päätyönsä oli Valtionrautateillä suunnittelu- ja esimiestehtävissä. Hän toimi myös pitkään Suomen standardisoimisliiton piirustuskomitean puheenjohtajana.


title: Aimo Pere

text: Pere on tunnettu koneenpiirustusta käsittelevistä oppikirjoistaan, jotka ovat laajasti käytössä suomalaisissa tekniikan alan oppilaitoksissa.


title: Jan Nepomnjaštši

text: Jan Aleksandrovitš Nepomnjaštši (; s. 14. heinäkuuta 1990 Brjansk, Venäjä) on venäläinen shakin suurmestari. Vuonna 2010 hän voitti shakin Euroopan mestaruuden ja Venäjän mestaruuden.


title: Vihreä kemia

text: Vihreä kemia pyrkii kehittämään mahdollisimman ympäristöystävällisiä kemiallisia yhdisteitä ja -prosesseja erilaisiin tarpeisiin. Termi on saanut alkunsa 1990-luvulla. Paul Anastas ja John Warner muotoilivat 12 vihreän kemian periaatetta vuonna 1998.


title: Jarrutuskeskustelu

text: Jarrutuskeskusteluksi () kutsutaan parlamentaarisessa toimielimessä äänestyksen viivästämistä tai estämistä jatkuvilla puheenvuoroilla. Otollisissa olosuhteissa jarrutus voi antaa pienellekin ryhmälle mahdollisuuden estää tai ratkaisevasti lykätä vastustamaansa päätöstä.


title: Jarrutuskeskustelu

text: Jarrutuskeskustelun mahdollisuuden tarjoaa monissa kansallisissa parlamenteissa oleva edustajien rajaton puheoikeus. Joidenkin maiden parlamenteissa puheoikeutta on kuitenkin rajoitettu esimerkiksi määräämällä, että puheen tulee liittyä käsiteltävään asiaan tai että puheenvuoroilla tai koko keskustelulla on jokin enimmäispituus.


title: Jarrutuskeskustelu

text: Yhdysvaltain senaatti noudattaa sääntöjä, joiden mukaan kolmen viidesosan määräenemmistöllä (60 edustajaa sadasta) voidaan tehdä päätös puheoikeuden rajoittamisesta jonkin asian käsittelyssä jarruttamisen estämiseksi. Koska vähemmistöön jääneellä puolueella on usein tapana kaataa itselleen epämieluisat lakihankkeet juuri jarrutuskeskustelulla, edellyttää häiriötön mahdollisuus lakien säätämiseen yleensä sitä, että jonkin puolueen on saatava vähintään 60 edustajaa senaattiin.


title: Jarrutuskeskustelu

text: Suomen eduskunnan historiassa mittavaa jarrutuskeskustelua on käytetty muutaman kerran, toisinaan menestyksekkäästi.


title: Jarrutuskeskustelu

text: Joulukuussa 1920 sosiaalidemokraattien eduskuntaryhmä jumiutti valtion seuraavan vuoden budjetin käsittelyn viime metreillä saadakseen huomiota sisällissodan punavankien armahtamiskysymykselle. Jarrutuskeskustelua jatkettiin 17.–19. joulukuuta perjantai-illasta sunnuntaiaamuun ympäri vuorokauden. Jarrutus lopetettiin, kun asialle oli saatu tarpeeksi huomiota.


title: Jarrutuskeskustelu

text: 22. tammikuuta 1935 alkaneilla ylimääräisillä valtiopäivillä oli tarkoitus säätää laki Helsingin yliopiston suomen- ja ruotsinkielisten professuurien määrästä. Ruotsinkielistä opetusta vastustaneet ns. aitosuomalaisen rintaman puolueiden (kokoomus, maalaisliitto ja IKL) kansanedustajat estivät hallituksen esityksen käsittelyn viisi ja puoli vuorokautta yötä päivää kestäneellä jarrutuskeskustelulla. Presidentti Svinhufvud määräsi lopulta valtiopäivät päätettäviksi.


title: Jarrutuskeskustelu

text: Kesäkuun lopussa 1957 SKDL:n eduskuntaryhmä esti lapsilisien tilapäisen leikkauksen jarruttamalla hallituksen lakiesityksen käsittelyä, kunnes se vanheni heinäkuun alkaessa (jolloin lapsilisät maksettiin).


title: Jarrutuskeskustelu

text: Maaliskuussa 1970 oikeisto-oppositio (kokoomus ja liberaalit) onnistui kaatamaan hallituksen esityksen yliopiston hallinnonuudistuksesta – eli ns. Mies ja ääni -periaatteen käyttöönotosta yliopiston hallinnossa – jarruttamalla lain käsittelyä seitsemän päivää, kunnes valtiopäivät oli lopetettava tulevien eduskuntavaalien vuoksi. Hallinnonuudistusta vastustaneet professorit tehtailivat maratonpuheita kansanedustajille. Lakiesitys raukesi vaalien myötä, eikä yhtäläiseen äänioikeuteen perustuvaa hallintoa saatu koskaan Suomen yliopistoihin. Jarrutuskeskustelun menestystä auttoi eduskunnan puhemies V. J. Sukselaisen myötämielisyys, sillä hän ei pakottanut jarruttajia puhumaan yötä myöten tai viikonloppuna.


title: Jarrutuskeskustelu

text: Kun Urho Kekkosen presidenttikautta jatkettiin poikkeuslailla 1973, poikkeuslain vastustajien ylipitkien puheenvuorojen katsottiin olevan jarruttamista. Kansanedustaja Georg C. Ehrnrooth aloitti jarrutuksen lukemalla ääneen kirjaa valiokunnan istunnossa; jälkeenpäin hän kiisti olleensa jarrutuksen aloittaja. Victor Procopé myönsi "Helsingin Sanomien" mukaan, että käsittelyä pyrittiin hidastamaan, jotta ehdittäisiin kerätä kansalaisadressi.


title: Jarrutuskeskustelu

text: Jarrutuskeskustelua käytettiin Suomessa viimeksi vuonna 1994, kun joukko EU-skeptisiä kansanedustajia Paavo Väyrysen johdolla pyrki viivästyttämään päätöstä Suomen liittymisestä Euroopan Unioniin ratkaisevasti siten, että Ruotsin kansanäänestys EU-jäsenyydestä ehdittäisiin pitää ennen Suomen päätöstä. Hallituksen tarkoituksena oli, että Suomi päättäisi asiasta ennen Ruotsin kansanäänestystä. Kun jarrutus oli jatkunut neljä ja puoli vuorokautta yhtä soittoa, päätti puhemiesneuvosto 6. marraskuuta siirtää äänestystä viikkoa myöhemmin järjestettävän Ruotsin kansanäänestyksen yli. Jarruttajat saavuttivat näin periaatteessa tavoitteensa, mutta koska Ruotsin äänestystulos oli EU-jäsenyydelle myönteinen, sillä ei ollut heidän toivomaansa vaikutusta lopputulokseen.


title: Nikolai Popov

text: Nikolai Pavlovitš Popov (), kirjailijanimeltään Žugyľ (, suomeksi ”surullinen, ikävä”; 6. joulukuuta 1901 Ust-Sysolsk – 9. toukokuuta 1971) oli komilainen kirjailija.


title: Nikolai Popov

text: Nikolai Popov opiskeli Ust-Sysolskin opettajaseminaarissa ja osallistui Venäjän sisällissotaan. Hän liittyi NKP:hen vuonna 1924, työskenteli puoluetehtävissä ja toimittajana. Hänen pääteoksiaan ovat vallankumousta edeltävää komilaista maaseutua kuvaavat näytelmät "Kodi myža?" (”Kenen on syy?”, 1923), "Olyštan da musa loö" (”Kunhan elät, niin totut”, 1923) ja "Čurka Nina" (”Äpärä-Nina”, 1928).


title: Nikolai Popov

text: Popov oli perustamassa Komin proletaarikirjailijoiden yhdistystä ja kuului Neuvostoliiton kirjailijaliittoon vuodesta 1934. Hänet vangittiin vuonna 1937 ja vapautettiin Stalinin kuoltua. 1950- ja 1960-luvuilla hän kirjoitti kertomuksia, kuvauksia ja näytelmiä. Vuonna 1967 hänet palkittiin Punaisen tähden kunniamerkillä.


title: Sähköteknillinen koulu

text: Sähköteknillinen Koulu (lyh. "SähkötK", joskus "SähköTK") oli Riihimäellä ja pääkaupunkiseudulla sijainnut Suomen puolustusvoimien tutka-alan tekniikan sotilasopetuslaitos. Koulu lakkautettiin 1. tammikuuta 2003 ja se toiminnat siirrettiin samaan aikaan perustettuun Viesti- ja sähkötekniseen kouluun. Viestikoulu lakkautettiin samalla päivämäärällä ja senkin toiminnat siirrettiin Viesti- ja sähkötekniseen kouluun.


title: Sähköteknillinen koulu

text: Sähköteknillinen Koulu itsenäistyi 1. maaliskuuta 1953. Koulu toimi tuolloin Helsingin Kruununhaassa. Koulu siirtyi Stensvikiin eli Kivenlahteen Espooseen 5. marraskuuta 1956, entisen Espoonlahden rajavartioaseman tiloihin, Porkkalan vuokra-alueen luovutuksen aikaan. Sen osia toimi myös Porkkalan varuskunnassa, todennäköisesti Porkkalanniemellä. Riihimäelle koulu muutti syksyllä 1959. Koulun koeosasto jäi Stensvikiin ja itsenäistyi sittemmin Sähköteknilliseksi tutkimuslaitokseksi.


title: Sähköteknillinen koulu

text: Koulun perinteet on vahvistettu alkamaan ensimmäisen tutkakurssin alkamisesta 1. tammikuuta 1948.


title: Sähköteknillinen koulu

text: Oman lipun koulu sai 1. huhtikuuta 1968. Lippu on nykyään Sotamuseon kokoelmissa.


title: Sähköteknillinen koulu

text:
Koululle vahvistettiin omat kauluslaatat 1982. Laattoja käytti vielä Viesti- ja sähkötenisessä koulussa elektroniikka-alan henkilöstö, kunnes Viestirykmentin silloinen komentaja kielsi niiden käytön vuonna 2004.
Tutkaristi jaettiin ensimmäisen kerran 1979. Tutkaristin tunnuslause on "Non robore, sed scientia". Tutkaristi otettiin uuden Viesti- ja Sähköteknisen Koulun perinneristiksi 2003, tosin nimettynä Tutkamiesristiksi.


title: Sähköteknillinen koulu

text: Koulun aikaisempi nimi oli Puolustusvoimien Tutkakorjaamo vuoteen 28. helmikuuta 1955 saakka.


title: Sähköteknillinen koulu

text: Koulun johdossa toimivat seuraavat henkilöt:


title: IC 10

text: IC 10 on epäsäännöllinen galaksi, joka sijaitsee Kassiopeian tähdistössä. Sen löysi Lewis A. Swift vuonna 1887, tosin kohteen ajateltiin sijaitsevan omassa galaksissamme vuoteen 1935 asti. Pian ehdotettiin, että se olisi yksi Paikallisen ryhmän galakseista, mutta sen sijainti säilyi vuosikymmeniä epävarmana, kunnes tieto varmistettiin vuonna 1996. IC 10:n ja Andromedan galaksin välimatka on suunnilleen sama kuin Andromedan ja Kolmion galaksin. IC 10 etääntyy Linnunradasta 350 kilometrin sekuntivauhtia. IC 10 on myös Paikallisen ryhmän ainut tunnettu tähtiryöppygalaksi. IC 10 sijaitsee 4,200,000 valovuoden päässä Maasta.


title: Ryhmän 9 alkuaine

text: Ryhmän 9 alkuaineella tarkoitetaan alkuainetta, joka kuuluu jaksollisen järjestelmän yhdeksänteen ryhmään. Ryhmän 9 alkuaineita ovat koboltti, rodium, iridium ja meitnerium. Kaikki ryhmän 9 jäsenet ovat siirtymämetalleja. Niistä rodium ja iridium ovat jalometalleja ja ne luetaan platinametallien ryhmään.


title: Ryhmän 9 alkuaine

text: Kuten kaikilla muillakin ryhmillä, ryhmän 9 alkuaineille on yhteistä samanlainen elektronikuoren rakenne, minkä takia ryhmän jäsenillä on joitakin samankaltaisia ominaisuuksia. Tämä ei kuitenkaan päde rodiumiin.


title: Ryhmän 9 alkuaine

text: Yhtä ryhmän 9 alkuaineista, meitneriumia, ei esiinny luonnossa ja sitä on valmistettu vain laboratoriossa.


title: NYIA

text: NYIA oli puolalainen grindcore-musiikkia soittanut superyhtye, joka toimi vuosina 1999–2008.


title: NYIA

text: Viimeinen tunnettu kokoonpano


title: NYIA

text: Entiset jäsenet


title: Googie-arkkitehtuuri

text: Googie-arkkitehtuuri, tunnetaan Yhdysvalloissa myös nimityksillä populuxe ja Doo-Wop, on futuristista arkkitehtuuria, johon vaikuttivat sen alkuaikana 1930-luvulla autot ja 1950-luvulta lähtien avaruustekniikka ja ydintekniikka. Tyylin katsotaan toden teolla alkaneen 1940-luvun lopussa Etelä-Kaliforniassa, ja se jatkui 1960-luvun puoliväliin, jolloin toisen maailmansodan jälkeistä teknologiavillitystä vastaan nousi reaktio. Kaliforniassa sen muotokieltä käytettiin avaruusaiheiseen mainontaan ruokaloissa, motelleissa ja keilaradoilla. Eero Saarisen TWA Flight Center -lentoasemarakennus on tämän tyylin vakavimpia edustajia.


title: Googie-arkkitehtuuri

text: Googie-tyyli esiintyy katon ja muiden rakenteiden kaarevina muotoina sekä lasin, teräksen ja neonvalojen runsaana käyttönä. Googie toi suunnitteluun lentävät lautaset, atomit, paraabelit jne. Suomessa Espoon Haukilahden vesitorni edustaa tätä tyyliä. Tyylin nostatus muodiksi Yhdysvalloissa oli yhteydessä avaruuskilpaan liittyvään propagandaan.


title: Googie-arkkitehtuuri

text: Arkkitehti John Lautner suunnitteli vuonna 1949 Googies-kahvilan Los Angelesiin Sunset Boulevardin ja Crescent Heights-kadun risteykseen, rakennus purettiin vuonna 1989. Toimittaja Douglas Haskell lausui "House and Home" -lehdessä kahvilasta 1950-luvun alussa: "This is Googie architecture." Termi sai siitä alkunsa.


title: Posse cut

text: Posse cut eli possebiisi on hip hop -kappale, jolla räppää neljä tai useampia rap-artisteja. Adi L Hasla mukana Aito Mäkki, VilleGalle, Tippa-T, Kube, Ruma & Nick-E Maggz: "Hyi - Remix"


title: William Logan

text: William Frederick "Willy" Logan (15. maaliskuuta 1907 Saint John – 6. marraskuuta 1955 Sackville) oli kanadalainen pikaluistelija ja olympiamitalisti.


title: William Logan

text: Logan ylsi olympiapronssille 1 500 ja 5 000 metrillä Lake Placidissa 1932. Lisäksi hän oli 500 metrillä viides. 10 000 metrillä Logan ei selvinnyt loppukilpailuun asti. Logan osallistui myös Sankt Moritzin talviolympialaisiin 1928, missä hän luisteli kolme matkaa parhaana tuloksenaan 500 metrin yhdestoista sija.


title: Vuoden Tähtituote

text: Vuoden Tähtituote -kilpailu on kilpailu, joka nostaa esille elintarviketeollisuuden Suomessa kehittämiä ja valmistamia innovatiivisia tuoteuutuuksia ja kannustaa yrityksiä tuotekehitykseen. Se valitsee joka vuosi yhden tällaista elintarvikeinnovaatiota edustavan tuotteen ja palkitsee sen. Vähittäiskaupassa myytävät elintarvikeuutuudet kisaavat joka vuosi ja suurkeittiöille suunnatut uutuudet jatkossa joka toinen vuosi. Voittajatuotteiden valinnan suorittaa kymmenhenkinen raati, joka edustaa mm. kuluttajia, vähittäiskauppaa, suurkeittiöitä, ravitsemusta, tutkimusta sekä kehitystä ja kaupallistamista.


title: Vuoden Tähtituote

text: Vuoden Tähtituote -kilpailun järjestää Elintarviketeollisuusliitto. Ensimmäinen kilpailu järjestettiin vuonna 1988. Kilpailu oli aluksi nimellä Vuoden Suomalainen Elintarvike. Silloin Tähtituote-titteli myönnettiin Atrian Paahtopaistille.


title: Szymon Czech

text: Szymon Czech (1975–2012) oli puolalainen musiikkituottaja, muusikko, lauluntekijä ja kitaristi. Vuosina 1999–2003 hän työskenteli Olsztynin Selani Studiolla, minkä jälkeen hän liittyi Martin Kiełbaszewskiegon omistamaan Studio-X:ään.


title: Szymon Czech

text: Czech menehtyi 5. marraskuuta 2012 aivosyöpään.


title: Head Held High

text: Head Held High on puolalaisen grindcore-superyhtye NYIAn ensimmäinen studioalbumi, joka on julkaistu vuonna 2004.


title: Antigama / NYIA

text: Antigama / NYIA on kahden puolalaisen grindcore-yhtyeen Antigaman ja NYIAn split-albumi, joka on julkaistu vuonna 2007.


title: More Than You Expect

text: More Than You Expect on puolalaisen grindcore-yhtye NYIAn toinen studioalbumi, joka on julkaistu vuonna 2007.


title: Žemaitukas

text: Žemaitukas (kirj. "pikku žemaitijalainen") on Liettuasta kotoisin oleva historiallinen ponirotu. Se on tunnettu 500–600-luvuilta alkaen. Liettualaiset käyttivät rotua sotahevosena pohjoisten ristiretkien aikana. Žemaitukasia pidetään Liettuassa osana maan historiallista perintöä. Rodun alkuperää ei tunneta, mutta se on sukua paikalliselle metsähevoselle ja puolalaiselle konik-rodulle, jotka molemmat todennäköisesti polveutuvat tarpaanista. Žemaitukasia käytettiin trakehner-rodun luomisessa. Žemaitukas oli aiemmin suosittu rotu, mutta joutui sukupuuton partaalle maatalouden muutoksen ja toisen maailmansodan myötä. Vuonna 2010 rodun hevosia arvioitiin olevan 400.


title: Žemaitukas

text: Žemaitukasiin sekoitettiin arabianhevosverta 1800-luvulla, mistä rodun pää sai arabialaistyylisen, hieman koveraprofiilisen pään. Arabialaisristeytyksien myötä žemaitukasista syntyi kaksi tyyppiä: arabiristeytyksiä pidettiin ratsuiksi sopivina, ja puhdasverisiä maataloustöihin paremmin soveltuvina. Toisen maailmansodan jälkeen erot hälvenivät. Rotuun risteytettiin sittemmin myös hieman pohjoisruotsinhevosta tarkoituksena tehdä žemaitukasista kookkaampi ja siten soveltuvampi sekä ratsuksi että työhevoseksi.


title: Žemaitukas

text: Žemaitukasin pää on hienostunut ja silmät suuret. Kaula on lihaksikas ja rinta syvä. Lavat voivat olla pystyt. Selkä on tiivis, lyhyt ja suora, lautanen laskeva ja häntä on kiinnittynyt alas. Jalat ovat lyhyet ja lihaksikkaat, joskus kintereet ovat huonoasentoiset, kaviot ovat kovat ja kestävät.


title: Žemaitukas

text: Žemaitukasia pidetään kestävänä ja erittäin sisukkaana ponina, jolla on hyvä vastustuskyky ja aulis luonne. Se on nykyisin monikäyttöinen rotu: sitä käytetään ratsuna ja maataloustöissä. Verrattain raskaasta rakenteestaan huolimatta žemaitukas on varsin ketterä ja suorituskykyinen, ja sitä risteytetään kevyempien ja kookkaampien rotujen kanssa kilpahevosten saamiseksi. Rodun yksilöt ovat yleensä hallakkoja, mutta ne voivat olla myös mustanruunikkoja, ruunikkoja, mustia tai voikkoja. Žemaitukas on kookas poni, tyypillisesti 128-142 cm korkea.


title: Žemaitukas

text: Žemaitukasin perimää on monen muun kotieläinrodun tavoin tutkittu ainutkertaisten ominaisuuksien selvittämiseksi. Maternaalisen DNA:n jaksottamisesta on saatu viitteitä siihen, että eräs rodun haplotyypeistä muistuttaa vanhaa, koilliseurooppalaisissa hevosroduissa esiintyvää haplotyyppiä. Vuonna 2004 valmistuneessa tutkimuksessa löydettiin alleeli T, joka on žemaitukasilla yleinen mutta löydetty muilta roduilta vain satunnaisesti. Yhdistyneiden kansakuntien elintarvike- ja maatalousjärjestön konferenssi keski- ja Itä-Euroopan maiden kesken tunnusti žemaitukasin kansainvälisesti tarkkailtavaksi roduksi, ja sisällytti sen järjestön kotieläinten monimuotoisuuden säilyttämisprojektin rotulistaan.


title: Žemaitukas

text: Žemaitukas on tunnettu kirjallisissa lähteissä 500–600-luvuilta alkaen, ja rotu tunnettiin erinomaisena sotahevosena pohjoisten ristiretkien aikaan. Vuosisatojen saatossa rotuun vaikutti tartarialaisia, venäläisiä, kevyitä puolalaisia sekä muita hevosia. Rotu oli kerran laajalle levinnyt, mutta se on ollut sukupuuton partaalla kolmesti. 1800-luvulla uusien maatalouskoneiden käyttöön tarvittiin kookkaampia ja voimakkaampia hevosia. Tästä syystä hevosia risteytettiin trakehnerien, arabianhevosten ja kylmäveristen hevosten kanssa siinä määrin, että puhtaan žemaitukasin säilyminen vaarantui. Rodun pelasti Ogińskin suku, joka perusti žemaitukasin kasvatusyhdistyksiä Raseiniaihin, Plungėeen ja Rietavasiin vuosien 1881 ja 1890 välisenä aikana. Ogińskit tekivät rodusta suositun ja esittelivät sitä Pariisin kansainvälisessä maatalousnäyttelyssä vuonna 1900, missä esitetyt hevoset voittivat kaksi kulta- ja yhden hopeamitalin.


title: Žemaitukas

text: Toisen maailmansodan päättyessä saksalaiset veivät kaikki žemaitukasit Gruzdžiain siittolasta. Yksi siittola perustettiin vuonna 1958 Užventisiin. Siittolan toiminta siirrettiin Vilnan valtionsiittolaan, missä kasvatettiin uusi sukupolvi žemaitukaseja. Vuonna 1990 Neuvostoliiton hajoamisesta ja nopeasta kollektivisoinnin purkamisesta tuli uusi haaste. Kolhoosien omistuksessa olleet hevoset jaettiin yksityisille, jotka eivät juuri välittäneet rodun säilyttämisestä. Vuonna 1994 oli jäljellä vain 30 aikuista yksilöä. Vilnan valtionsiittola kuitenkin säilytti hevosensa ja on yhä kasvatuksen tärkeä keskus. Vuonna 2010 siittolan omistuksessa oli 98 žemaitukasia.


title: Länsi-Etelämanner

text: Länsi-Etelämanner eli Läntinen Etelämanner on toinen Etelämantereen perinteisesti jaotelluista alueista. Se on alueista pienempi ja sijaitsee läntisellä pallonpuoliskolla. Itä-Etelämantereesta sen erottaa Transantarktinen vuoristo.


title: Länsi-Etelämanner

text: Länsi-Etelämanner on Itä-Etelämannerta alavampaa; keskikorkeus lännessä on 1 800 metriä, idässä 3 000 metriä. Länsi-Etelämantereen uskotaan lämpenevän ilmastonmuutoksen vaikutuksesta mantereen itäosaa nopeammin, joka taas on jopa jäähtynyt maapallon keskilämpötilan noususta huolimatta.


title: Länsi-Etelämanner

text: Länsi-Etelämanner sijaitsee Transantarktisen vuoriston Tyynenmeren puoleisella alueella. Siellä sijaitsevat muun muassa Antarktiksen niemimaa, Grahaminmaa, Ellsworthinmaa, Marie Byrdin maa ja joitain erillisiä saaria. Alueen meriä ovat Weddellinmeri ja Rossinmeri. Länsi-Etelämanner voidaan jakaa kahteen osaa: pääalueeseen ja erittäin suureen niemimaahan, jonka Weddellinmeri ja Rossinmeri erottavat pääalueesta.


title: Länsi-Etelämanner

text: Termi Länsi-Etelämanner on hyväksytty nimitys Transantarktisen vuoriston länsipuolisesta alueesta. Nimitystä on käytetty jo yli sata vuotta, mutta virallisesti sen hyväksyi vuonna 1962 Advisory Comittee of Antarctic Names.


title: Länsi-Etelämanner

text: Länsi-Etelämantereen läheisyydessä sijaitsee suuri Länsi-Etelämantereen mannerjäätikkö, joka tosin on viime aikoina kutistunut merkittävästi.


title: IHF

text: Kansainvälinen käsipalloliitto (, IHF) on kansainvälinen käsipallon kattojärjestö. IHF toimii kattojärjestönä kansallisille jäsenjärjestölle ja sen tehtäviin kuuluu muun muassa lajin sääntöjen kehittäminen ja miesten ja naisten maailmanmestaruuskilpailujen sekä olympiaturnausten järjestäminen.


title: IHF

text: IHF perustettiin 11. heinäkuuta 1946. Nykyisin sen päämaja sijaitsee Baselissa, Sveitsissä. IHF:n puheenjohtajana on toiminut vuodesta 2000 lähtien egyptiläinen Hassan Mustafa.


title: Yannick d’Escatha

text: Yannick d'Escatha (s. 18. maaliskuuta 1948, Pariisi, Ranska) on Ranskan avaruusjärjestön CNESin pääjohtaja, vuodesta 2003 alkaen. Hän on kuulunut Thalesin johtokuntaan 19.5.2009 lähtien. .


title: Yannick d’Escatha

text: Hän valmistui insinööriksi École polytechnique ja Ingénieur du corps des mines korkeakouluista 1960-luvulla. Hän teki tämän jälkeen rakenteiden mekaniikan tutkimusta ja toimi ydinvoimaloiden parissa myös teollisuusministeriössä nousten 1990-luvulla Commissariat à l'énergie atomique et aux énergies alternativesin (CEA) johtoon. Vuonna 2003 hän nousi CNESin johtoon.


title: Hardricourt

text: Hardricourt on kunta Yvelinesin departementissa Île-de-Francen hallintoalueella Ranskassa, Pariisin läntisellä esikaupunkialueella.


title: Hardricourt

text: Hardricourtissa sijaitseva Château d’Hardricourtin linna oli Keski-Afrikan tasavallan diktaattorin Jean-Bédel Bokassan omistuksessa. Bokassan perikunta myi sen vuonna 2011.


title: Slashing Death

text: Slashing Death oli puolalainen death metal -yhtye, joka toimi vuosina 1987-1990. Yhtyeessä soittaneet Leszek Rakowski ja Krzysztof Raczkowski liittyivät myöhemmin death metal -yhtye Vaderiin.Demot


title: Slashing Death

text: Kokoelma-albumit


title: Sui Wendi

text: Sui Wendi (文帝, 541–604), myös "Sui Wen Ti", alkuperäiseltä nimeltään "Jang Tsien"(楊堅) oli Kiinan Sui-dynastian perustaja, joka julistettiin keisariksi vuonna 581 ja hallitsi koko Kiinaa vuosina 589-604. Hän yhdisti Kiinan uudelleen yhdeksi valtakunnaksi sen jälkeen, kun se oli vuodesta 220, Han-dynastian kukistumisesta lähtien ollut satoja vuosia hajonneena.


title: Sui Wendi

text: Jan Tsien syntyi pohjoiskiinalaiseen mahtiperheeseen. Hänen syntyessään Pohjois-Kiinassa oli useita valtioita, joista yhtä hallitsi Pohjoinen Zhou-dynastia. Jan Tsien ryhtyi sotilastehtäviin jo 14-vuotiaana, ja poikkeuksellisen kyvykkyytensä vuoksi hän nousi nopeasti urallaan. Osittain hänen ansiostaan dynastia sai pian hallintaansa koko Pohjois-Kiinan. Kun keisari Jing Di vuonna 578 kuoli, syntyi valtataistelu, jonka kuluessa Jan Tsien murhautti uuden keisarin sekä 59 prinssiä ja tuli vuonna 580 itse uudeksi keisariksi. Vuonna 588 hän aloitti valloitussodan, jonka tuloksena hän seuraavana vuonna sai hallintaansa myös Etelä-Kiinan sekä Annamin.


title: Sui Wendi

text: Sui Wendin hallituskaudella palautettiin voimaan Han-dynastian aikainen käytäntö, jonka mukaan valtion virkamiehet valittiin tutkintojen perusteella; välillä monet virat olivat muuttuneet perinnöllisiksi. Hän määräsi myös, etteivät maakuntien kuvernöörit saaneet toimia virassa kotimaakunnassaan. Tällä pyrittiin välttämään suosikkijärjestelmän muodostumista ja myös sitä, että kuvernöörit saisivat keisarikunnassa liian mahtavan aseman. Sui Wendi suosi buddhalaisuutta Kiinan pitkäaikaisen valtionuskonnon kungfutselaisuuden sijasta.


title: Sui Wendi

text: Valtakaudellaan Sui Wendi pani alulle myös Jangtsekiangin ja Huanghon toisiinsa yhdistävän Keisarinkanavan rakennustyöt, joka valmistuivat hänen seuraajansa aikana.


title: Sui Wendi

text: Sui Wendin murhasi hänen poikansa ja seuraajansa Yang Guang vuonna 604, joskin on epäilty, että myös hänen puolisollaan olisi ollut osuutensa asiaan.


title: Sui Wendi

text: Sui Wendin perustama Sui-dynastia jäi melko lyhytikäiseksi, sillä vuonna 618 sen syrjäytti kapinoiden jälkeen Tang-dynastia, joka hallitsi lähes 300 vuotta. Hänen ajoistaan lähtien Kiina on kuitenkin lähes jatkuvasti pysynyt yhtenäisenä valtiona, joskin sitä ovat välillä hallinneet myös vieraiden valloittajien perustamat dynastiat (mongolilainen Yuan-dynastia 1271-1388- ja mantšulainen Qing-dynastia 1644-1912).


title: Kuumepuu

text: Kuumepuu eli kuume-eukalyptus ("Eucalyptus globulus") on nopeakasvuinen ikivihreä puu.


title: Kuumepuu

text: Puu voi kasvaa hyvissä oloissa 70 metriä korkeaksi ja sen rungon halkaisija voi olla kaksi metriä. Nuoret lehdet ovat 6–15 cm pitkiä ja siniharmaan vahan peittämiä. Vanhat lehdet ovat 15–35 cm pitkiä, tummanvihreitä ja kiiltäviä.


title: Kuumepuu

text: Kuumepuu kasvaa luonnonvaraisena Tasmaniassa ja Australian eteläkärjessä. Koska se on nopeakasvuinen, suorarunkoinen ja sopeutuvainen, sitä on istutettu ympäri maailmaa moniin tarkoituksiin: puutavaraksi, tuulensuojaksi ja isojen tilojen koristepuuksi. Sitä on myös käytetty kuivattamaan soita, joissa moskiittohyttyset lisääntyvät.


title: Kuumepuu

text: Kuumepuun lehdistä ja nuorista oksista saadaan aromaattista öljyä, jota on käytetty kuumeen, malarian ja monien vaivojen hoitoon.


title: Kuumepuu

text: Se on Tasmanian kansallispuu.


title: Palaneen käryä

text: Palaneen käryä on rap-artisti Palefacen 16. helmikuuta 2011 julkaistu remixalbumi, joka sisältää kappaleita hänen edellisestä "Helsinki - Shangri-La" -albumilta, sekä pari kokonaan uutta kappaletta. Levy ilmestyi XO Recordsin kautta ja se on tiettävästi ensimmäinen suomalainen yhden levyn uudelleentulkinnoista koostuva albumi.


title: Palaneen käryä

text: Albumi debytoi Suomen virallisen listan sijalla 9.


title: Tulisolujen salaliitto

text: Tulen salaliittosolu (, myös nimityksillä "Conspiracy of Fire Nuclei", "Cells of Fire", "Nuclei of Fire" ja "Synomosia Pyrinon tis Fotias" (SPF)) on Kreikassa toimiva anarkistiryhmä. Ryhmä on tullut tunnetuksi iskuistaan muun muassa pankkeja, poliitikkoja ja suurlähetystöjä vastaan. SPF:n iskuista ei ole koitunut kuolonuhreja ja ryhmä on ilmoittanut vastustavansa tappavien pommien räjäyttämistä.


title: Tulisolujen salaliitto

text: SPF teki ensimmäisen merkittävän iskunsa 21. tammikuuta 2008, kun se räjäytti Ateenassa ja Thessalonikissa yhteensä 12 pommia pankkeja ja autokauppoja vastaan pian puolenyön jälkeen. Ryhmä teki vuoden aikana useita tuhopolttoja noin kuukauden välein. 11. helmikuuta 2009 tapahtunut tuhopolttoaalto sai huomiota ulkomaisissa viestimissä, jotka seurasivat aktiivisesti Kreikan terrorismia. Toukokuussa SPF onnistui vaurioittamaan kahta kreikkalaista poliisiasemaa omatekoisilla pommeilla. Kesäkuussa ryhmä teki ensimmäisen iskun, jonka kohteena oli poliitikko. 2. syyskuuta SPF:n valmistama pommi aiheutti lieviä vammoja makedonialaiselle ministerille. Kolme viikkoa myöhemmin räjähtänyt pommi tuhosi kreikkalaisen poliitikon ulko-oven.


title: Tulisolujen salaliitto

text: Syyskuisten iskujen jälkeen Kreikan poliisi teki kotietsinnän ryhmän Ateenan pohjoispuolella Halandrissa sijaitsevaan turvataloon. Poliisi löysi rakennuksesta useita omatekoisia räjähteitä ja pidätti neljä 20-21-vuotiasta henkilöä. SPF kosti pidätykset räjäyttämällä 2. lokakuuta kaksi moottoripyörää lähellä Kreikan pääministerin Kostas Karamanlisin puhepaikkaa. 30. lokakuuta ryhmän pommi vaurioitti europarlamentaarikko Marietta Giannakoun taloa.


title: Tulisolujen salaliitto

text: 27. joulukuuta 2009 SPF teki yhdessä toisen anarkistijärjestön "Guerilla Team of Terroristsin" kanssa aiempia iskuja voimakkaamman pommin, joka tuhosi Kreikan keskuspankin johtajan Ethniki Asfalistikin talon aulan. Ennen iskuja SPF antoi iskusta vihjeen viestimille, ja henkilövahingoilta säästyttiin. Isku kuitenkin osoitti viranomaisille, että ryhmä oli päässyt käsiksi vaarallisiin räjähteisiin.


title: Tulisolujen salaliitto

text: 10. tammikuuta 2010 SPF teki pommi-iskun Kreikan parlamenttitalon edessä. Vaikka pommi ei aiheuttanut vahinkoa, se osoitti, että ryhmä pystyisi tekemään iskuja myös hyvin vartioituja kohteita vastaan. SPF teki tammikuun jälkeen iskuja muun muassa Thessalonikin kaupungintaloa vastaan. Ryhmä ilmoitti kaikista iskuistaan etukäteen viestimille, eikä kukaan ole loukkaantunut pommeista. Kun SPF:än liittymätön toinen ryhmä tappoi 28. maaliskuuta pommilla nuoren afganistanilaisen pakolaisen, SPF arvosteli tiedotteessaan ryhmän varomattomuutta.


title: Tulisolujen salaliitto

text: Ryhmä nuoria anarkisteja lähetti 1. ja 2. marraskuuta 2010 yhteensä 14 tai 15 kirjepommia eri maiden suurlähetystöihin. Pommit oli valmistettu ilotulitteista. United States Foreign Servicen entisen virkailijan John Brady Kieslingin arvion mukaan räjähteet oli tehty tarkoituksella sellaisiksi, etteivät ne aiheuta hengenvaaraa. Kreikan poliisi pidätti iskuista 22- ja 24-vuotiaat miehet, joilla epäillään olevan yhteyksiä SPF:ään. Miehillä oli pidätettäessä peruukit, luotiliivit ja Glock-pistoolit. Epäillyt ovat tutkintavankeudessa. Ryhmä kosti pidätykset räjäyttämällä 30. joulukuuta pommin kreikkalaisessa oikeustalossa. Pommi vahingoitti rakennusta sekä useita sen lähellä olleita ajoneuvoja.


title: Tulisolujen salaliitto

text:
Kreikka aloitti oikeudenkäynnin kolmeatoista Tulen salaliittosolun epäiltyä jäsentä vastaan 17. tammikuuta 2011 Koridallosin vankilan oikeussalissa. Oikeuden tuomarina toimii Maria Mariellou. Syytettyjä syytetään muun muassa räjähteiden valmistuksesta ja niiden käyttämisestä pommi-iskuissa sekä kuulumisesta terroristijärjestöön. Oikeudenkäynnissä syytettyinä ovat:
Vastaajien vastustuksesta huolimatta Kreikan poliisi on vaatinut kaikilta oikeudenkäyntiä seuraavilta henkilötodistusten antamista oikeudenkäynnin ajaksi. Oikeudenkäyntiä johtava tuomari Maria Mariellou on kuitenkin ilmoittanut, että poliisi ei saa tallentaa henkilötodistusten tietoja. Oikeudenkäynti jatkuu 24. tammikuuta kello 9.00 paikallista aikaa. Poliisi on suojannut oikeudenkäyntejä tarkka-ampujilla, tiesuluilla ja sadoilla oikeustaloa suojanneilla poliiseilla.


title: Tulisolujen salaliitto

text: SPF julkaisi 27. marraskuuta 2010 niin kutsutun solidaarisuuskutsun, jossa ryhmä kutsui kaikkia maailman vapaustaistelijoita lähettämään oman "hyökkäysmerkkinsä" kreikkalaisille tuomareille ja viranomaisille. Tähän mennessä muun muassa Kreikan Wienin suurlähetystöä on vandalisoitu ilmeisesti oikeudenkäyntiin liittyen. Rakennuksen seinää oli oikeudenkäynnin alkua seuranneena yönä sotkettu punaisella ja mustalla (anarkistilipun värit) maalilla. Isossa-Britanniassa on sytytetty bensakanisteri pankin edessä sekä poltettu turvallisuusyhtiön auto. Jälkimmäisen iskun tekijäksi ilmoittautui "Night-Time Troublemakers" -niminen ryhmä ja iskun kerrottiin olevan solidaarisuudenosoitus Tulen salaliittosolun jäsenille sekä Kreikan poliisin aiemmin ampumalle Lambros Foundasille. Lisäksi Sveitsissä on poltettu oikeustalon sisäänkäynti, Turkissa isketty ilotulitteilla kauppakeskusta vastaan ja Puolassa maalattu pankin seinään teksti "Solidarity With Greece" (). 27. tammikuuta Kreikan Espanjan lähetystöön lähetettiin aseen luoteja sisältänyt kirje, johon oli liitetty teksti "Olkaa varovaisia siinä, miten kohtelette vangittuja ihmisiä". 2. helmikuuta ryhmä lähetti Kreikan oikeusministeri Haris Kastanidisin toimistoon kirjepommin. Pommista ilmoitettiin kuitenkin muiden iskujen tapaan ennakkoon ja poliisin pommiryhmä purki räjähteen. Tiedotteessaan SPF ilmoitti iskun olevan solidaarisuudenosoitus ryhmän vangituille jäsenille. 20. helmikuuta Piraeus Bankin konttori Votanikosin kaupunginosassa Ateenassa sytytettiin palamaan. Seuraavana päivänä anarkistiryhmä "Kansainvälinen Vallankumouksellinen Rintama" räjäytti pommin Kreikan valtiovarainministeriön toimistolla Toubassa, Thessalonikissa. Aamulla 6. maaliskuuta "Lambros Foundas Sissimuodostelma" -niminen ryhmä sytytti Emporiki -pankin konttorin palamaan Kolonakissa, Ateenassa. "Kansainvälinen Vallankumouksellinen Rintama" teki toisen solidaarisuusiskun Tulen salaliittosolun jäsenten puolesta 14. maaliskuuta, kun se sytytti PASOK-puolueen toimiston Sikeassa, Thessalonikissa. Seuraavana päivänä "Kaaoksen Soturit" polttivat kaksi Helleenisen Telekommunikaatioviraston (OTE) ajoneuvoa Gerakasissa lähellä Ateenaa. 30. maaliskuuta Koridallosin vankilan johtajalle lähetettiin Italian postimerkeillä varustettu kirjepommi, joka jäi kuitenkin kiinni vankilan turvatarkastuksissa. Pommi oli rakennettu CD-kotelon sisään ja sen voimanlähteenä toimi 9-volttinen paristo. Kreikan poliisi epäilee pommin lähettäjäksi italialaista "Informal Anarchist Federation" (FAI) -anarkistiryhmää. Iskuissa ei ole tiettävästi loukkaantunut ketään.


title: Tulisolujen salaliitto

text: 1. huhtikuuta 2011 viisi Tulen salaliittosolun uutta vangittua jäsentä, Olga Ekonomidou, Giorgos Polidoras, Giorgos Nikolopoulos, Damianos Bolano ja Christos Tsakalos, lähettivät vankilasta tiedotteen, jossa he tunnustivat olevansa Tulisolujen salaliiton jäseniä. Samassa tiedotteessa he kiittivät kaikista heidän puolestaan järjestetyistä mielenosoituksista ja kostoiskuista sekä ilmoittivat tukensa Chilen vankilassa olleille nälkälakkolaisille. 2. heinäkuuta ryhmä teki yhdessä kolmen muun anarkistiryhmän kanssa tuhopolttoiskun neljää poliisiautoa vastaan Nea Smyrnissä. Iskun sanottiin olevan osoitettu aiemmin toukokuussa vangitulle Theofilos Mavropoulosille


title: Tulisolujen salaliitto

text: Tulen salaliittosolu on ideologialtaan äärivasemmistolainen ja anarkistinen. John Kieslingin arvion mukaan SPF koostuu useista pienemmistä ryhmistä, joilla on omat ideologiansa ja tavoitteensa. Tulen salaliittosolun nimeä on käytetty esimerkiksi Hollannissa tehdyssä iskussa Rabobank-pankkia vastaan. SPF on tehnyt iskuissaan yhteistyötä useiden muiden ryhmien kanssa, joista tärkeimpänä edelleenkin voimassa oleva liitto "Nihilist Fraction" -nimisen ryhmän kanssa.


title: Tulisolujen salaliitto

text: Tulen salaliittosolun iskujen kohteet ovat olleet pääasiassa kapitalismiin sekä Kreikan hallinto- ja oikeusjärjestelmään liittyviä. Lisäksi SPF on tehnyt useita niin kutsuttuja "solidaarisuusiskuja" vangittujen anarkistien ja anarkistiryhmien puolesta. SPF on kuitenkin ilmoittanut vastustavansa tappavia räjähteitä.


title: Württemberginhevonen

text: Württemberginhevonen (tunnetaan myös nimillä baden-württemberger ja württemberg) on saksalainen puoliverihevosrotu. Sitä käytetään lähinnä ratsastukseen, ja sen jalostuksessa tärkeänä tavoitteena on hyvä soveltuvuus kouluratsastukseen ja esteratsastukseen.


title: Württemberginhevonen

text: Parhailla württemberginhevosilla on erinomainen temperamentti, jossa yhdistyy järkevyys eloisiin ja vapaisiin liikkeisiin. Nämä piirteet rotu on lie perinyt arabi- ja kylmäverivaikutteista. Rotu on kestävä ja englannintäysiveriseen verrattuna edullinen pitää rehussa.


title: Württemberginhevonen

text: Ihannekorkeus württemberginhevoselle on noin 165 cm. Rodun yleisimmät värit ovat ruunikko, rautias, mustanruunikko ja musta. Pää on keskikokoinen ja profiili suora, kaula hyvä ja säkä selkeä. Rinta on syvä, lavat lihaksikkaat ja hyvässä kulmassa, selkä pitkä ja suora, lanne on kalteva. Jalat ovat lihaksikkaat, kaviot kovat ja hyvänmuotoiset.


title: Württemberginhevonen

text: Württemberginhevosen kantakirja perustettiin vuonna 1895, ja noin vuotta myöhemmin Marbachin siittola alkoi keskittyä kasvattamaan alkuperäistä württemberginhevostyyppiä, joka oli monipuolinen, sekä työajossa että ratsuna käytetty rotu. Alkuperäiset hevoset olivat risteytyksiä paikallisten puoliveristen ja arabianhevosen, trakehnerin, anglonormannihevosen, friisiläishevosen, iberianhevosen, berberihevosen ja suffolkinhevosen kanssa. Anglonormanniori Faust oli tärkeä varhainen vaikuttaja rodussa, ja se loi pohjan rodun tulevalle perusmuodolle. Tämä tyyppi säilyi aina 1950-luvun puoliväliin saakka, kunnes Marbachissa alettiin kasvattaa nykyaikaisen hevosurheilun vaatimuksiin sopivia kevyempiä ja urheilullisempia hevosia.


title: Württemberginhevonen

text: Trakehnerori Julmond (1943–1965) oli uuden tyypin perustajaisä, ja muokkasi uutta baden-württenberginhevosta. Rotuun sekoitettiin hannoverinhevosta, holsteininevosta, oldenburginhevosta, englannintäysiveristä ja jonkin verran trakehneria uuden tyypin parantamiseksi.


title: Lemminkäisen sata vuotta

text: Lemminkäisen sata vuotta: Merisatamasta maailman ääriin on Antti Tuurin kirjoittama yrityshistoriikki rakennusfirma Lemminkäisestä. Teoksen on julkaissut Lemminkäinen vuonna 2010.


title: Lemminkäisen sata vuotta

text: Teoksen kirjoittaja, kirjailija Antti Tuuri, on koulutukseltaan diplomi-insinööri, mikä antaa taustaa yrityshistoriikin kirjoittamiselle. Tuuri on myös tuntenut opiskeluajoistaan lähtien Lemminkäisen tytäryhtiön A. Alfred Palmbergin toimitusjohtajaksi myöhemmin nousseen Risto Bonon, jonka ansiosta teoksen kirjoittaminen on lähtenyt liikkeelle.


title: Lemminkäisen sata vuotta

text: Tuuri kirjoittaa teoksessa myös Lemminkäisen historian nurjista puolista yrityksen varsinaisen kasvattajan Heikki Vilamon jälkeen. Harri Hintikasta Tuuri luo kuvan vahvana johtajana. Teoksessa kerrotaan myös laittoman asvalttikartellin paljastumisesta. Toisaalta yrityksen historian varhaisvuosikymmenillä oli laillisiakin kartelleja.


title: Lemminkäisen sata vuotta

text: Teos jaksottuu lukuihin yrityksen johtajien mukaan, joskin ensimmäinen vuosikymmen on otsikoitu Rakennusmestarien aika. Tuolloin Lemminkäinen oli rakennusmestarien apuyhtiö, joka toimitti tarvikkeita ja teki eristys- ja betonitöitä heidän talonrakennushankkeisiinsa.


title: José Catalá

text: José Manuel Catalá Mazuecos (s. 1. tammikuuta 1985 Villajoyosa, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Villarrealia ja on pelipaikaltaan keskus-tai vasen laitapuolustaja.


title: José Catalá

text: Catalá siirtyi Villarrealin reservijoukkueeseen kaudeksi 2009–2010, mikä pelasi Espanjan toiseksi korkeimmalla sarjatasolla Segunda Divisiónissa. Joukkue pelasi hyvän kauden sijoittuen seitsemänneksi. Hän pelasi kauden aikana 33 ottelua ja teki niissä yhden maalin.


title: José Catalá

text: Seuraavaksi kaudeksi 2010–2011 Catalá nousi Villarrealin edustusjoukkueeseen.


title: Valehtelemisen sietämätön keveys

text: Valehtelemisen sietämätön keveys ("The Invention of Lying") on Ricky Gervaisin käsikirjoittama ja Matthew Robinsonin kanssa ohjaama komediaelokuva, jossa hän esittää itse myös pääosaa. Gervaisin esikoisohjauksen ensi-ilta oli 2. lokakuuta 2009. Elokuva kertoo maailmasta jossa ei tunneta valehtelua, kunnes Gervaisin esittämä hahmo Mark oivaltaa valehtelun taidon. Muissa osissa esiintyvät muun muassa Jennifer Garner, Rob Lowe, Louis C.K. ja Tina Fey.


title: Maniitsoq

text: Maniitsoq (vanha kirjoitustapa: "Manîtsoq", ) on kaupunki Qeqqatan kunnassa Länsi-Grönlannissa. Kaupungissa asuu 2 747 asukasta (2011), ja se on Grönlannin kuudenneksi suurin kaupunki. Maniitsoq tarkoittaa grönlanniksi karua maastoa.


title: Maniitsoq

text: Kaupunki perustettiin vuonna 1755 siirtokuntana paikalle, jolla Kangaamiut nykyään sijaitsee, mutta se siirrettiin nykyiseen sijaintiinsa vuonna 1782. Arkeologiset löydöt ovat osoittaneet että alue on ollut asuttuna yli 4 000 vuotta.


title: Maniitsoq

text: Maniitsoqiin on suunniteltu Alcoan alumiinisulattolaitosta. Toinen ehdotettu paikka on Sisimiut, kunnan suurin kaupunki. Tehdas voisi työllistää 600-700 ihmistä, tai jopa 10 prosenttia koko asukasluvusta. Koska päätös on tärkeä koko kaupungille, sekä kaupungin viranomaiset että Grönlannin itsehallinto tekivät vuosina 2008-2010 laajoja julkisia selvityksiä vastaamaan mahdollisiin ympäristö- ja sosiaalihaasteisiin.


title: Maniitsoq

text: Maniitsoqin lentokentälle pääsee Air Greenlandin lennoilla Nuukista, Kangerlussuaqista ja Sisimiutista.


title: Maniitsoq

text: Maniitsoq on Arctic Umiaq Linen rannikkoreitin kutsusatama.


title: Maniitsoq

text: Vuonna 2010 Maniitsoqissa asui 2 784 asukasta, mutta väkiluku on ollut laskussa pitkään. Kaupunki on menettänyt yli 11 prosenttia väkiluvustaan verrattuna vuoden 1990 lukuihin ja lähes 5 prosenttia vuoden 2000 lukuihin verrattuna.


title: Maniitsoq

text: Siirtolaiset pienemmistä asutuskeskuksista kuten vauhdilla kutistuvasta Kangaamiutista valitsevat usein mieluummiin Sisimiutin, Grönlannin pääkaupungin Nuukin ja toisinaan Tanskan, mieluummin kuin Maniitsoqin. Kangerlussuaq ja Sisimiut ovat ainoat Qeqqatan kunnan alueet, joilla jatkuvaa väkiluvun kehitystä on tapahtunut viimeisten kahden vuosikymmenen aikana.


title: Formula BMW

text: Formula BMW oli nuorille kuljettajille tarkoitettu pikkuformulaluokka, jossa ajettiin BMW:n valmistamilla autoilla ja moottoreilla. Pisteitä jaettiin kymmenelle parhaalle järjestyksessä 20, 15, 12, 10, 8, 6, 4, 3, 2, 1. Joka kilpailuviikonloppuna ajetaan kaksi kilpailua, joissa toisessa käännetyssä järjestyksessä 10 parhaan osalta. Sarja järjestettiin euroopassa, aasiassa ja amerikassa nimillä Formula BMW ADAC, Formula BMW Asia, Formula BMW USA, Formula BMW UK ja Formula BMW Pacific. Sarja järjestettiin vuosina 1998-2010. Sarjan mestaruuden ovat voittaneet Stefan Mücke, André Lotterer, Hannes Lachinger, Timo Glock, Nico Rosberg, Maximilian Götz, Ho-Pin Tung, Sebastian Vettel, Marchy Lee, Andreas Wirth, Tim Bridgman, Nico Hülkenberg, Salman Al-Khalifa, Richard Philippe, Dean Smith, Christian Vietoris, Earl Bamber, Robert Wickens, Niall Breen, Jens Klingman, Jazeman Jaafar, Daniel Morad, Marcus Ericsson, Ross Jamison, Esteban Gutiérrez, Alexander Rossi, Rio Haryanto, Felipe Nasr, Gabriel Chaves, Richard Bradley ja Robin Frijns.


title: Formula BMW

text: Vuodet 2011-2013 sarja tunnetiin Euroopassa nimellä Formula BMW Talent Cup. Sarjan mestaruuden voittivat Stefan Wackerbauer, Marvin Dienst ja Robin Hansson.


title: Lego Ninjago (animaatiosarja)

text: Lego Ninjago () on yhdysvaltalainen tietokoneanimaatiosarja, joka perustuu Legon samannimiseen lelusarjaan.


title: Lego Ninjago (animaatiosarja)

text:
Sarjan pilottijaksot näytettiin Yhdysvalloissa Cartoon Networkilla 14. tammikuuta 2011 ja nousi suureen suosioon. Vuonna 2014 esitettiin kahdeksan jakson mittainen kolmas kausi ja vuonna 2015 kymmenen jakson mittainen neljäs kausi. Viides kausi ilmestyi kesällä 2015. Vuonna 2016 ilmestyi kuudes kausi. Syksyllä 2016 ilmestyi televisiospesiaali nimeltä "Pyhäinpäivä" (). Keväällä 2017 ilmestyi seitsemäs kausi.
Heinäkuussa 2017 Lego julkaisi Ninjagosta minisarjan nimeltä "Wun salateet" ().


title: Lego Ninjago (animaatiosarja)

text: Ninjagosta kertova vuoden 2014 "Lego Elokuvan" maailman sijoittuva elokuva, "Lego Ninjago Elokuva", ilmestyi syyskuussa 2017.


title: Lego Ninjago (animaatiosarja)

text: Ninjagon kahdeksas kausi ilmestyi talvella 2018 ja hahmot saivat uuden piirrostyylin. Kesällä 2018 ilmestyi Ninjagon yhdeksäs kausi.


title: Lego Ninjago (animaatiosarja)

text: Ninjagon kymmenes kausi ilmestyy 2019 tammikuussa ja, se ilmestyy suomeksi lähempänä kesää.


title: Lego Ninjago (animaatiosarja)

text: Sensei Wu, Ninjagon ensimmäisen Spinjitzu-mestarin poika, on etsinyt käsiinsä neljä nuorta poikaa: Kai, Jay, Cole ja Zane. Hän tekee heistä ninjoja, joiden tehtävänä on suojella Spinjitzun neljää kultaista asetta Samukailta, joka pyrkii toimittamaan ne Manalassa vankina olevalle Wun pahalle veljelle, Lordi Garmadonille. Heidän on myös pelastettava Nya, Kain sisko, Samukain hyppysistä. Ninjat voittavat sodan, Nya vapautetaan, Samukai haihtuu kultaisten aseiden voimasta ilmaan ja Garmadon pakenee.


title: Lego Ninjago (animaatiosarja)

text: Jonkin ajan kuluttua Garmadonin poika Lloyd aiheuttaa ongelmia Ninjagossa. Hän vapauttaa muinaiset kärmeisheimot, jotka hallitsivat Ninjagoa tuhansia vuosia aiemmin, mutta heidät kukistettiin ja vangittiin maanalaisiin holveihin. Ne pyrkivät vapauttamaan Great Devourerin, valtavan käärmeen, joka pyrkii nielemään kaiken tiellään olevan. Ninjat kuulevat ennustuksen Vihreästä Ninjasta, jonka pitää kukistaa Lordi Garmadon. Lloyd paljastuu henkilöksi, josta on määrä tulla tämä ninja.


title: Lego Ninjago (animaatiosarja)

text: Great Devourerin tuhouduttua Garmadon yhdistää kultaiset aseet yhdeksi mega-aseeksi ja aiheuttaa ongelmia ympäri Ninjagoa. Ase saadaan tuhottua ja lopulta paljastuu että Garmadonin toimien vuoksi Ninjagon äärimmäinen pahuus, Overlord ja hänen Kiviarmeijansa, tekee paluuta. Lloyd nousee äärimmäiseksi spinjitzu-mestariksi ja voittaa Overlordin. Garmadon muuttuu hyväksi.


title: Lego Ninjago (animaatiosarja)

text: Kolmannella kaudella on kulunut jonkin aikaa Overlordin kukistumisesta sekä Garmadonin hyväksi muuttumisesta. Kyborgi ja keksijä Cyrus Borg rakennutti taistelun raunioille Uuden Ninjago Cityn, josta tuli teknologian keskus. Kostoa suunnitteleva Overlord kuitenkin valtaa Borgin tehtaan, rakentaa armeijan pahoja nindroideja, ja yrittää siepata Lloydin voimat. Lopulta Overlord onnistuu ja voi taas ruumiillistua. Zane uhrautuu ja tuhoaa Overlordin, tuhoutuen samalla itsekin.


title: Lego Ninjago (animaatiosarja)

text: Neljännellä kaudella Overlordin lopullisen tuhoutumisen ja Zanen katoamisen myötä Ninjat ovat ajautuneet erilleen, kunnes saavat kutsun Mestari Chenin, Garmadonin entisen opettajan, järjestämään Elementaaliturnaukseen, joihin osallistui muitakin elementaalimestareita. Turnauksen todelliseksi tarkoitukseksi paljastuu elementaalivoimien kerääminen, jotta Chen ja hänen salaisen kulttinsa jäsenet voisivat muuttua Anacondrai-heimon käärmeisiksi. Lopulta Garmadon uhrataan alkuperäisten Anacondrai-kenraalien hengille, jotta nämä voivat kirota Chenin ja hänen joukkonsa.


title: Lego Ninjago (animaatiosarja)

text: Viidennellä kaudella Ninjat saavat vastaansa Morron, Wun entisen oppilaan, joka on muuttunut kummituksesi ja riivannut Lloydin kehon. Morro etsii ensimmäisen Spinjitzu-mestarin hautaa ja sinne kätkettyä Maailmankristallia vapauttaakseen Kirotun maailman olemuksensa esiintyvän hirviön nimeltä Ylhäisin. Morron pysäyttämiseksi Ninjat oppivat unohdetun voiman nimeltä Airjitzu.


title: Lego Ninjago (animaatiosarja)

text: Kuudennella kaudella ninjat saavat vastaansa Tyranin teekannusta vapautuneen djinni Nadakhanin, joka maailmansa tuhoutumisen johdosta pyrkii valtaamaan Ninjagon uudeksi kotimaailmakseen. Mutta Nadakhanille ei riitä pelkkä uusi maa, vaan hän haluaa mennä naimisiin Nyan kanssa saadakseen Djinn-prinssin rajattomat toiveet. Jayn Nadakhanille tekemän lopullisen toiveen ansiosta kauden tapahtumia ei koskaan tapahtunut.


title: Lego Ninjago (animaatiosarja)

text: "Pyhäinpäivä"-televisiospesiaalissa Mestari Yang huijaa Colen auttamaan juonessa tuoda kuunpimennyksen avulla takaisin Ninjojen vanhat viholliset herättämällä museon roistonäyttelyn nuket eloon: Samukai, Krazi ja Frakjaw, Kozu ja kivisoturit, Cryptor ja nindroidit, Chen, Eyezor ja Zugu sekä Morro. Jos viholliset onnistuvat tuhoamaan Ninjat, he voivat jäädä pysyvästi eloon. Ninjat kuitenkin estävät heidän juonensa ja Cole solmii rauhan Yangin kanssa.


title: Lego Ninjago (animaatiosarja)

text: Seitsemällä kaudella ninjat saavat vastaansa uuden vihollisen: Ajan vartijat Acronixin ja Kruxin, joiden tavoitteena on löytää neljä aikamiekkaa ja saavuttaa ajan herruus. Ninjat kuitenkin voittavat heidät, mutta Sensei Wu katoaa aikaan.


title: Lego Ninjago (animaatiosarja)

text: Heinäkuussa 2017 Lego julkaisi Ninjagosta sarjan "Wun salateet" johon kuuluu 20 lyhyttä minuutin pituista jaksoa. Sarja kertoo Sensei Wun ja ninjojen Ninjago Cityyn avaamasta teekaupasta.